
							N ovi roman Silvije Šesto tematizira gorući problem suvremenog društva, otuđenost i prekomjerno korištenje tehnologije i posljedice koje ono ima za svakodnevni život. Jer, što se dogodi kada se uređaji isprazne, a mi se nađemo usred nepoznatog prostora potpuno sami?

				Osjećao sam se kao auto kojem nestaje goriva. To sam prvo pomislio nakon što sam se probudio. Probudio ispod neba. Prespavao ispod neba. Vani! Na kiši. Ispod stabla. U stablu. U rupi. U ježevoj kućici ili tko zna čijoj kućici. Zadnje misli, prije nego li sam utonuo u san, bile su mi kako sam glup, kakva sam budala i što će reći moji doma, moji u školi, što će svi oni reći, hoće li me tražiti, hoće li me naći, hoću li ja naći put natrag i kako će sve završiti? Hoće li shvatiti da me nema? Pa opet ta strašno jaka misao kako sam glup i kako će mi se svi smijati. 

				Kao da sam u daljini čuo smijeh ili je treperenje lišća proizvodilo sličan zvuk ili mi se i lišće smijalo?!

				– Šljop, šljopić, šljopićak! – čim sam izvirio iz duplje, postao sam meta kapljica koje su se neko vrije-me nastanile na granama, a onda su si, valjda vidjevši moju raščupanu glavu, odlučile oduzeti svoj kaplji-časti život zaključivši kako je prevelika ružnoća ovdje na zemlji za razliku od ljepote nebeskog plavetnila.

				– Ušljampić, šljampoić, šljopić, šljop, ljop! – zadnje kapljice koje su već na pola ishlapjele na granama padale su po meni s nekim gađenjem, no nemoćne vratiti se gore, a nakon zadnjeg ljop neko vrijeme pa-danje je prestalo. Na trenutak sam pomislio „padajte, padajte dalje“, samo da imam osjećaj da nisam sam, pa makar ni kapljicama nisam po izboru, jer nisam ni vjeverica ni jež, ni sova ni medo ni lija, uljez sam i možda sam ovu noć zauzeo nečiji stan, dom…!

				Sjećam se da sam pomislio kako bi bilo najbolje da odem dalje, nekamo, bilo kamo i da se ne vraćam, od sramote. A onda sam onako mokar zaspao kao klada šćućuren kao loptica. Nevrijeme se smirivalo, kišica je samo sramežljivo sipila i nekako sam zaspao da i sam ne znam točno kako. Kad sam sasvim otvorio 

				oči, osjećao sam se kao auto kojem… No, to sam već rekao iako ja doista nikad nisam bio auto da bih znao kako se on osjeća bez goriva, i da, osjećao sam glad, baš ružnu glad. Nikada nisam bio tako gladan, svi su osjećaji nestali i umor je nekako valjda spavanjem bio riješen, ali glad…

				Sjetio sam se onih fora televizijskih emisija u kojima kao neki likovi preživljavaju u prirodi, jedu travu, čudne biljke. Zamislio sam se i sasvim do-čarao jednu lijenu nedjelju u kojoj sam sjedio na trosjedu i gledao jednog od tih televizijskih likova kako pali vatru kao prvi čovjek i bode na granu neku netom ulovljenu ribu, pa je peče, a ja puna trbuha nakon ručka žvačem treći red bakine pite od jabuka. Prebacivao sam se s jedne strane trosjeda na drugu i da je netko mjerio lijenost, mislim da bi zaključio kako sam po lijenosti nadmašio i samu nedjelju. Te su mi misli još više osvijestile glad, osjećao sam se kao da nisam sto godina ništa okusio. Pogled mi je sjeo na koru drveta koje me je sinoć ugostilo. Nije baš lijepo jesti domaćina nakon što je bio toliko gostoljubiv, ipak stablo mi nije djelovalo nimalo ukusno. Stisnuo sam zube.

				Starosjedilac: Ne pamtim ovakvo nešto. Ni moja žena Marica, a bogme ni punica. Pogledajte samo ovaj bor. Posadio ga je moj otac kad sam krenuo u školu. I sad ga nema.

			

		

		
			
				Meteorolog: Nevrijeme koje se danas dogodilo vjerojatno je najsnažnije u zadnjih sto godina na ovom području. Ni najstariji stanovnici ne pamte ovakav vjetar i ovakva razaranja. Pogledajmo samo što je olujni vjetar učinio stoljetnim stablima u park šumi iznad grada…

			

		

		
			
				VIJESTI U 17

			

		

		
			[image: ]
		

		
			
				Hrvatska: grmljavinsko nevrijeme zahvatilo sinoć više županija u središnjoj Hrvatskoj

				VIJESTI U 17

			

		

		
			
				1:42 / 3:12

			

		

		
			
				Pomaknite da biste vidjeli pojedinosti

				Posljedice razornog nevremena koje je protutnjalo Zagrebom

				nevrijeme s jakim vjetrom i kišom pogodilo je Zagreb

				VIJESTI U 17

			

		

		
			
				Zagreb izgleda neprepoznatljivo nakon jučerašnje oluje: Diljem grada porušena stabla, komadi lima i velike količine razbacanog smeća

				Pomaknite da biste vidjeli pojedinosti

			

		

		
			
				Hrvatska: grmljavinsko nevrijeme zahvatilo sinoć više županija u središnjoj Hrvatskoj

				Zagreb: vjetar srušio krov na zgradi i stabla u parku

				nevrijeme s jakim vjetrom i kišom pogodilo je Zagreb

				Buljio sam u nekog trola na vrhu ormara kojeg mi je mama uvalila i stavila kraj mahovine. I mahovinu mi je mama stavila na vrh ormara, jer kao soba mora imati malo zelenila. No, da se ova priča ne svede na priču o mojoj mami koja se, iskreno, više brine o toj mahovini nego o meni, ispričat ću vam što mi se dogodilo i zbog čega stalno vrtim isti film u glavi, koji ću jednog dana ako bude sreće i snimiti, jer velika mi je želja da jednog dana snimim jedan takav film i zbog sebe i zbog svih onih koji će se u njemu prepoznati. Inače obožavam dokumentarce, ali ovaj će film biti igrani po stvarnom događaju i nadam se da će sličiti najboljim dokumentarcima, jer ću si kao režiser i producent dodijeliti i glavnu ulogu u njemu. Jednostavno ne znam tko bi bolje odglumio budalu poput mene, a ja neću ni trebati glumiti.

				S obzirom na to da sam siguran da ovo neće nit-ko čitati osim mene, jednog dana kad mi ovo bude 

				podsjetnik za snimanje, pisat ću o svemu otvoreno. Ne želim baš nikoga štedjeti, a još manje ne pohvaliti one koji to zaslužuju. Preskočit ću nebitne sitnice iako su sitnice često itekako bitne, no shvatite da je ovo podsjetnik za neko buduće djelo, jer kad vidim baku koja se pola toga ne sjeća, bilješke su u životu vrlo bitne i osvježavaju nam pamćenje, osobito ako ga nemamo. 

				Mnogi tvrde kako sam super, pametan, inteligen-tan, kako mi škola sjajno ide, i kako nema predmeta u kojem ne briljiram. No, osobno mislim kako sam ja jedna obična budala u rastu, pred pubertetom o kojem sam naučio iz brošure koje nam je neka teta doktorica podijelila u školi. Kad narastem, bit ću kompletna budala. Naravno, ako nešto ne poduzmem.

				Gledam tog trola sa smiješnim kockastim hlačama na nogama koje vise s ruba ormara i desnom rukom dodirujem tisuću bespotrebnih sitnica kojima me obasipala moja baka. Sklopiva čašica za izlete na koje nikada ne idemo, kvačica za označavanje nečega, no ni u tri godine nisam shvatio čega, putna pepeljara koju nitko u kući ne treba jer nitko ne puši, a ja još ni-sam počeo i nadam se da neću, lutkice, mnogo lutkica 

				od plastike kojima je svrha stajati na polici i skupljati prašinu, pat-kice svih boja za kupanje u kadi… Priznajem, jednom sam ih stavio i kupao se s njima, olovke na či-jim krajevima su nabijene glave raznih životinja i olovka s rozim perjem koja bi taman razveselila unuku, ali ja sam muško i unuk sam tako da, bako draga, jedno-stavno ne mogu. U kolekciji su se nalazile sve moguće vrste nalje-pnica koje nemam kamo lijepiti, jer prvo stikere ne volim, a drugo ne vidim uopće smisao njiho-va postojanja kako u dućanima, tako i u mojoj sobi. Spajalice, očito je da baka ima pik na spa-jalice pa imam desetak vrsta različitih spajalica, od šarenih, izduljenih, u obliku lopte, ška-rica, srčeka, a ništa ne spajam. Posebnu pozornost prolaznika 

			

		

	
		
			
				10

			

		

		
			
				namjernika u mojoj sobi zasigurno bi izazvala serija mini plišanaca koja u misiji skupljanja prašine za dva koplja vodi ispred onih plastičnih lutkica s početka mog nabrajanja. U toj gunguli nepotrebnih sitnica posebno mjesto zauzimaju razni blokići, dugi, uski, šareni, zeleni, samoljepljivi, nesamoljepljivi, a u koje nisam imao što pisati, jer najbolje sam se podsjećao na nešto što moram napisavši si to flomasterom na nad-lakticu. Osim, naravno, ovog što sad čitate, no sve to ne stane na blokić, dapače, puno će stranica ovdje biti popunjeno da bi se iz toga jednog dana stvorio film!

				Želite li da vam opisujem razne vrste privremenih tetovaža, špagica i ljigavih masa s kojima i uz najveću volju nisam znao što bih? Vrh sante leda bespotreb-nosti bili su privjesci za ključeve, a ja sam imao samo jedne ključeve i za te jedne ključeve trebao sam samo jedan privjesak, a taj sam dobio od djeda i na njemu je pisalo Zrinko i nisam imao namjeru mijenjati ga.

				Sve te gluparije ugurao sam ispod kreveta iako se kolekcija svakodnevno povećavala i iako me baka i dalje darivala i poslije onih groznih i neugodnih epizo-da kad ju je mama morala pokupiti iz našeg lokalnog samoposluživanja u kojem je, ne prvi puta, maznula 

				neku glupu sitnicu. Zbog bake sam više znao o klep-tomaniji nego o pubertetu. I opravdavao sam je. Jer to je bolest koja nastaje kad si nesretan. Baka je bila nesretna jer je imala i nije imala muža. Mog djeda. 

				– Ma uvijek je on bio pomalo onako? – rekla bi mama kad bi se spremali u kuću u kojoj je djed odlu-čio provesti starost, s čim se baka nikako nije slagala, pa je ostala kod nas, a djed na pola sata od civiliza-cije živio je po svom, okružen livadama i šumom iz koje su nerijetko zorom izvirivali jeleni. 

				Ne znam, bez obzira na to što je djed bio krajnje neljubazan prema mojima kad bismo ga posjećivali, a tata je to opravdavao ptsp-om, volio sam ići tamo i kao da sam ga pomalo shvaćao. A i čini se da je on jedini mene shvaćao. Ti razgovori s njim bili su za mene mnogo bitniji i značajniji od mora riječi koje su mi upućivali roditelji, a koje nisu imale baš nikakve težine. A često ni smisla. Te jesi jeo, kako je bilo u školi, jesi očistio cipele, daj vidi kakva ti je kosa, opet si prerastao hlače, soba se neće sama očistiti… Djed mi je jednom prilikom rekao kako moram biti svoj i kako nikada ne smijem dopustiti da me netko tlači pa makar mi bio i najbliži rod i još mi je rekao da je najbitnije, ali 

				najbitnije na svijetu da odaberem raditi ono što volim i kako će mi onda život biti igra, jedinstvena igra u kojoj ću kao igrač imati potpunu kontrolu nad rezultatom. 

				– A što ako ne uspijem? – pitao sam ga.

				– Ne smiješ si to pitanje ni postavljati. Moraš uspjeti, jer ti ćeš se truditi da uspiješ! – rekao je to tako strogo i sigurno da mi više nije padalo na pamet postavljati slična pitanja. Slušao sam i upijao njegove riječi i čini mi se da ih i sada čujem i da sada, što više rastem i starim, te riječi bivaju sve glasnije, jasnije i smislenije. 

				Jednom mi je djed darovao žuti šal koji sam odmah prebacio oko vrata i skidao bih ga tek kad bi baš zato-plilo. Bio je to sasvim poseban šal, jer moj je djed pleo. 

				– Genijalno je naučiti to s iglama. Evo, ja sam uzeo taj neki priručnik i mic po mic – pleo je djed i veste i kapute, bio odjeven u svoje ručne radove, pričao kako ga to smiruje i kako je jedna od glupljih predrasuda da djedovi ne pletu kao što je još gluplja predrasuda da moraju visjeti negdje u birtiji i pričati lovačke priče uz alkohol do jutra.

				– Hm, daj mi pokaži kako to ide! – imao sam najbo-lju namjeru naučiti tu vještinu i najveću želju da me upravo njoj nauči djed, ali tek što sam svladao prvu lekciju, dogodilo se što se dogodilo i ja sam zato taj žuti šal nosio svuda i uvijek kao neku amajliju, kao nešto od čega se neću odvajati cijeli život, nešto što mi donosi sreću i najtoplije, mekane trenutke koje sam utrošio s njim.

				Osim što sam se s djedom jako dobro razumio i bilo mi je žao kad je odlučio otići živjeti daleko od grada i bio sam najtužniji kad je umro, jer kao da je s njim i nešto u meni umrlo, upoznao sam vrlo dobro baku, njegovu ženu i pomalo suosjećao s njim. Nije lako bilo živjeti s njom i tko samo hvali bake, kao u školskim zadaćnicama, nije živio život, ili je živio, ali ga je živio u školskoj zadaćnici.

				S mojom drugom bakom i djedom bilo je puno jednostavnije. Zapravo, super jednostavno. Nisam ih imao. Tata je rano ostao bez roditelja, dio djetinj-stva proveo je u domu, dio kod nekog, ali moj tata nije volio o tome pričati i za mojih dvanaest godina života ja stvarno ne bih puno znao reći o djetinjstvu svojeg tate osim da je to bila tema o kojoj nitko u kući nije pričao. A nije da nisam probao, pa sam mu znao reći:

				– Daj tata, pričaj mi priče kad si bio mali! – i uvijek je to nekako vješto izbjegao, uvijek se u tim trenucima dogodilo nešto bezvezno, ali tobože važ-nije od priče. Ili ga je mama zvala da nešto popravi, ili se pravio da ima nekog važnog posla ili ga je baka zvala da joj naštima programe na televiziji i to je dočekao kao spas da može otići od mene i iz tog razgovora za koji je unaprijed znao da se neće dogoditi. S vremenom mi je to postalo jasno pa sam i ja prestao ispitivati. Pokušao sam pitati i baku i mamu, ali očito je da ni one nisu bile spremne pričati o tome. Kao da je vladao neki zavjet šutnje i ja sam ga počeo poštovati. 

				17.3., ZAGREB, maksimir ZRINKO KORTIĆ

			

		

		
			
				Podaci o nestanku

			

		

		
			
				Nestala osoba

			

		

		
			
				Prezime: Kortić

				Ime: Zrinko

				Ime oca/majke: Željko

				Spol: M

				Datum rođenja: 10.11.2010.

				Mjesto rođenja: Zagreb

			

		

		
			
				Visina: 160

				Boja očiju: smeđa

				Razvijenost: srednja

				Osobiti znaci: raščupana, bujna kosa

			

		

		
			
				Datum nestanka: 17.3.

				Mjesto nestanka: Zagreb

				Okolnosti nestanka: Dana 17.3. nestao naškolskom izletu 

			

		

		
			
				Ukoliko ste vidjeli ovu osobu ili posjedujete informacije o nestaloj osobi molimo vas da obavijestite najbližu policijsku postaju.

				OSOBNI OPIS

			

		

		
			
				OSOBNI podaci

				Tata je po cijele dane konobario. Ta mi je rečenica odnekud poznata, ali neka ostane tu gdje sam odlučio zapisati ono što mi se dogodilo, a vjerujem da nije slučajno, jer ništa nije slučajno, kako vele stariji ljudi, a oni su sigurno pokupili malo više mudrosti od mene. Istina je da je tata stvarno puno radio i nije ga bilo po cijele dane, a često ga i nisam dočekao jer sam i ja morao povremeno sklopiti oči kako bih bio koliko-toliko budan za školu. Mama je radila samo ujutro, ali je naša kuhinja jako često i u popodnevnim satima sličila frizerskom salonu. Teta Štefica, Mirjana, Sanja, Jasna, gospođa Marta, pa Snježana i Dragica, Lidija i Melina, uključujući rodbinu kod koje nismo nikad išli jer nas nije nikad ni pozivala k sebi, pa ova strina od one strine, kuma od nećakinje stričeve tete i tako dalje, sve su to bile mušterije moje mame koje je doma sređivala kad je bila frka ili neki blagdan ili dogovor da jednostavno dođu k nama i da se podeblja 

				mamina plaća. Da, moja je mama frizerka i zato sam ja vječno raščupan. Zapravo imam tu neku lavlju grivu kako vele, nikako je ukrotiti, pa kad se moja mama predala i rekla: 

				– To bi mogao srediti samo čarobnjak, a i to je pitanje! – onda si možete zamisliti, nakon svih onih mini valova, fen frizura, tapiranja, punđa, pramenova i svakojakih šišanja, ako je moja mama digla ruke, onda mi stvarno nije bilo pomoći. I zato ja često no-sim kapu da mi tu šumu na glavi kapa ukroti i da, kad je skinem, izgledam barem malo zalizano odnosno pristojno.

				Nije da mama nije probala najnovije frizerske hito-ve za obuzdavanjem mojih vlasi, ali reklama je jedno, a stvarnost drugo i to sam već naučio kad sam se zapalio za neku igračku koja je na televiziji izgledala sjajno, a kad sam nagovorio mamu da mi je kupi, toliko sam se razočarao da više nikada nisam ništa tražio što bih prethodno vidio na televiziji.

				– Oni to tako naštimaju da ispadne super! – rekla je baka i bila je u pravu, jer taj zamorac na baterije uopće nije bio zamorac nego neko klupko krpe koje je radilo toliko koliko je mami trebalo da baci kutiju 

			

		

	
		
			[image: ]
		

		
			[image: ]
		

		
			
				18

			

		

		
			
				u kojoj je stigao u kontejner za papir. Uz to, baterije za njega bile su skuplje nego što je bila igračka i sad mi eto skuplja prašinu sa svim bakinim sitnicama, ispod kreveta, kao sjećanje na nepromišljenu želju. Jer i želje moraju biti promišljene i moramo paziti što si želimo. Od tada si želim samo jasne stvari, recimo kad imamo test iz hrvatskog, ja si jasno že-lim da ne pogriješim, ali se ipak za to trebam malo potruditi i ta mi se želja ostvari. U slučaju Ane, a o tome vam još ništa nisam pisao, ja se stvarno tru-dim i želim i želim, no izgleda da sa svim željama ne ide lako ili valjda želje imaju neke stupnjeve kao videoigrica, moraš jednostavno prijeći neke levele da dođeš do rezultata. Preskakanje je isključeno.

				Ne znam zašto sam odlučio snimiti film o ovo-me i napraviti ove bilješke. Netko bi možda to tajio kao sramotu koju će vrijeme prije ili kasnije po-tjerati u zaborav. Da ne pišem ne bih osjetio kako me pomalo otpušta jeza i prolaze oni finiji žmarci. Rekla bi razrednica da je to odmak iako ja nisam shvatio na satu o čemu je to govorila, a sad pomalo shvaćam. Pa i sastave o tome kako smo proveli ljeto pišemo kad provedemo ljeto, inače bi naslov glasio: 

				kako namjeravam provesti ljeto. Osobno mislim da bismo ih trebali pisati po zimi, jer u sve to bismo ubacivali i ponešto nostalgije koja je super začin za svaki sastav, nešto poput Vegete. Jer neke se stvari jednostavno ne mogu shvatiti i cijeniti odmah, za njih je potrebno vrijeme i iskustvo, no sad previše pametujem, pa nisam ja neki mudrac starac, tek sam u trinaestoj iako mi se čini da sam tu dvana-estu baš dobro proživio, baš onako kao da sam, ne svojom voljom, postao junak nekog napetog filma koji će se snimati za nekih desetak godina i u koji će biti uloženo brdo love, a mnoštvo će nahrupiti u kina da se uz kokice i kolu preznojava od straha.

				Prvi kadar filma već vidim kao da ga gledam. Moja faca u krupnom planu, moje oči razrogačene u trenut-ku kad potpuno shvaćam da sam izgubljen. Čak sam i pred ogledalom, nakon svega, pokušavao rekonstru-irati svoju facu u trenutku izgubljenosti. Nudio sam sam sebi više verzija, jer tamo gdje sam se izgubio nisam imao ogledalo, a ni bezvezna sprava zvana mo-bitel kojoj se ispraznila baterija i samim time postala bezvezna nije mogla poslužiti. Da sam imao prilike snimiti selfie u trenutku izgubljenosti, do nje ne bi ni došlo, jer da sam imao „živ“ mobitel, moja se avantura ne bi ni dogodila.

				Ni nakon dva dana potraga za dječakom Zrinkom nije urodila plodom. U potragu su se uključili i helikopteri oružanih snaga, 1300 policajaca, lokalni vatrogasci sa svojim vozilom, psi tragači i mnogo dobrovoljaca… Potrazi nimalo ne pomažu vremenske prilike koje su za ovo doba godine sasvim ekstremne…

			

		

		
			
				VIJESTI U 17

			

		

		
			
				Hrvatska: grmljavinsko nevrijeme zahvatilo sinoć više županija u središnjoj Hrvatskoj

				VIJESTI U 17

			

		

		
			
				8:30 / 10:02

			

		

		
			
				Pomaknite da biste vidjeli pojedinosti

				Maksimir: U tijeku je potraga za izgubljenim dječakom Zrinkom.

				u sanaciji štete vatrogascima pomaži i građani

				Sad ste i vi upoznati s onima s kojima sam i ja upoznat. Dakle, idemo ponoviti: baka, djed koji je odmaglio pa umro i koji mi strašno nedostaje, mama i tata. Kućnog ljubimca nemamo iako smo na kratko udomili nekog mačka lutalicu, ali kako je došao, tako je i prošao. Mogao bih se kladiti da ga je djed pokupio sa sobom u nekoj košari kad je odmaglio, svaki sam ga puta tražio kad smo ga rijetko posjećivali, no od mačka ni m. 

				Djed se izvukao iz kuće i ispod bakinih šapa usred noći, a nestanak mačka Tigra baš se nekako poklapao s djedovim putom u slobodu. Ipak, to su bile samo slutnje, dokaze nisam prikupio niti ga vidio. Iako nije da ga nisam uvijeno pitao: 

				– Djede, mene nešto muči. – rekao sam i zagledao se u daljinu preko njegove glave.

				– Što, Zrinkač, što muči tako mlado biće kao što si ti? A da nije ljubav? – smijao se. Doduše, mučila je mene i Ana, punila mi glavu, a istovremeno su ispadale sve one stvari koje sam ugurao u školi, a koje se moraju imati u glavi da bi se dobila dobra ocjena. No, to je očito išlo automatski, jedno ulazi, sto izlazi, nisam si mogao pomoći.

				– Tigar me muči, djede, Tigar! Malo me peče sa-vjest, evo bit ću iskren, jer ako Tigru nije bilo dobro kod nas u kući… – prekinuo me i nastavio:

				– Onda nije bilo dobro ni djedu! – nasmijao se, jer to kako je djed odlučio otići od nas i kako mu je bilo ljepše samom nego s nama, govorilo je o nama. I nije glupost kad neki tvrde da je bolje biti u društvu sam sa sobom nego li glumiti u gužvi radost. Pa kako sam ga uvijeno pitao, tako mi nije ništa odgovorio iako 

				sam svaki puta očekivao kako će se Tigar pojaviti iz šetnje, jer mačak prije ili kasnije dolazi doma, otkud je krenuo i tamo gdje ga čeka zdjelica mačje papice. No, nisam imao te sreće i ovo je pitanje ostalo otvoreno. Ne znam, osjećaj da je tu s dje-dom bio je snažan, ali ja više nisam htio čeprkati. Ako djed ne želi o tome govoriti, neka bude tako.

				 

				Moji u razredu većinom imaju oba para baka i djedova. Iskreno, ja se ne usudim ni pomisliti kakav bi onaj drugi par bio, jer eto dogodilo se da se ni ne usudim pomišljati. Iako često zateknem tatu odsutna pogleda, osobito za vrijeme blagdana, kad nedostaju oni koji nedostaju. I zato je valjda tako sudbina uči-nila da ako ti nedostaju jedni, da ti ovih drugih bude i previše i da ti često idu na živce pa i ne pomišljaš kako bi ovi što nedostaju bili možda i mnogo, mnogo bolji. Ljudi općenito nemaju pozitivno razmišljanje, no ja ovdje prestajem s mudrovanjem, jer ćete vi pomisliti da sam sve ovo odnekud prepisao, a nisam. To što mi slova ovako fino teku samo je posljedica moje velike zanimacije, jer dok većina mojih frendica i frendova 

				igra videoigrice, ja rješavam križaljke s kojima me je „zarazio“ upravo djed i kad ne znam nešto u njima ispuniti, idem guglati i onda o tome što ne znam proguglam sve što se proguglati može. Tako kad se ponekad zateknem s tatom i mamom uz kakav kviz na telki i kad pogađam sve redom, kao da vidim kako u sebi mole da postanem što prije punoljetan pa da uhvatim kakvu zaradu. Jer odrasli više-manje sve gledaju kroz zaradu.

				– Ak, ak, ak! – vikao sam nakon voditeljeva pitanja kako se još zove peršin! Svi smo buljili u kviz koji se emitirao prije dnevnika i kad je ponovno ispalo da sam pogodio, a zapravo sam znao taj pojam baš iz križaljki, tata je viknuo:

				– Evo, mali zna, ti ne znaš! – tata je razgovarao s malim ljudima u televizoru i malim čovjekom koji se natjecao, a to nije znao.

				– Normalno da zna kad stalno črčka po skandinav-kama! – mama je dodala.

				– Ajoj Zrinko, pa ti bi tu lijepe novce mogao zara-diti! – baka je zaključila i potapšala me po leđima kao da je ona zaslužna iako mi svi odreda zvocaju kad rješavam križaljke da se primim pametnija posla, kao 

				da je učenje za školu baš najpametnije što đak mora raditi. To nije istina! 

				Jest, lako je meni, reći ćete, kad sam ja dijete i ne moram se brinuti za život, no da je lako, svatko bi bio dijete, a gle, svi jedva čekaju da odrastu, a onda jao i naopako.

				Bože, ja stvarno ne znam biti kratak i jasan, ili za-obilazim, ili se sramim. Da! Možda je to prava riječ. Možda se sramim onoga što se dogodilo i po čemu će me pamtiti svi. Pamtit će me po tome i ako izmislim jednoga dana lijek za sve bolesti. Znam. Onda će govo-riti kako je to onaj koji se žmrbzrndlaghanvduru i usput je otkrio i lijek za sve bolesti. Takvi su ljudi. Promatram ja to dugih dvanaest godina! Dugih dvanaest godina!!!

				No, sad je stvarno dosta, prelazim na stvar! Na proljetni izlet, na nešto što je trebalo davno biti odra-đeno, ali zbog pandemije nije kao što mnogo toga zbog pandemije nije, a trebalo je i nikad nije nadoknađeno. Izlet smo eto uhvatili na inzistiranje naše razrednice i to je bila jedna od pametnijih odluka s obzirom na to da nam se svijet smanjio na sobu i ekran mobitela. To odgovorno tvrdim s obzirom na to da sam dobio i 

				ja tu nezahvalnu etiketu kako sam pametan za svoje godine. To da sam pametan nisam rekao ja, to su svi, apsolutno svi govorili mnogo puta u različitim prilika-ma, uključujući i nastavnike. Za to je zaslužno upravo moje rješavanje križaljki, jer kad sam nekoliko puta znao ono što ne piše u našim udžbenicima, postao sam netko „tko sve zna“, a to je bilo daleko od istine, i u ovom slučaju koji zapisujem, pogotovo!

				– I? – pitala bi učiteljica očekujući odgovor na svoje pita-nje nakon što je muk u razredu razbijao zidove. Obično bi tada svi počeli buljiti u mene, jer su računali da ja znam odgovor. I tako je to često ispalo da sam znao, pa su se navikli na foru kao da ja sve znam. I stvarno nisam sve znao, dapače, toliko sam se znao ulijeniti da bih preskakao lekcije, a život na staroj slavi toliko me je znao uljuljkati da bih ponekad i pod satom zadrijemao.

				– Kako Zrinko može, a ti ne možeš! – često je raz-rednica znala neznanje nekog mog školskog supatni-ka uspoređivati s mojim, ponekad i slučajnim, zna-njem. Jedino što se poslije takve usporedbe moglo dogoditi da me taj neki u neznanju počne prezirati. I bilo je tako, jer prije ili kasnije nakon takvih zgoda svi te počnu zvati štreberom ili te se lagano kloniti kao 

				da si ti netko iz zbornice, netko tko ne pripada njima ili netko tko je, u najmanju ruku, čudak.

				Stvar je bila jednostavna i istovremeno i pomalo tužna, jer osim što sam bio usamljen, ja sam se sna-šao i po cijele dane čitao, rješavao križaljke, buljio u dokumentarce i moram priznati da mi je dosta gradiva bilo već viđeno i dosadnjikavo, no i meni su se znale potkrasti velike „rupe“ i ja nekad nisam znao. I to je normalno, no nije normalno da se onda poslije svega sudbina tako poigra s mojim nježnim osjećajima.

				Tako, da ne mislite da se sam hvalim. I upamtite to „najpametniji“ jer je jako fora s obzirom na to što mi se dogodilo, a ujedno i nešto najgluplje što možete prilijepiti nekom đaku. Pa neka se on koprca ako tako zaista nije. 

				A sad sam tek shvatio da okolišam, stvarno nikako prijeći na temu pa ću vas ostaviti na nekoliko sati, otići riješiti jednu mamut skandinavku. To je ona velika za koju trebam maknuti apsolutno sve sa stola kao kad mama, ako nema koju tetu na friziranju, ap-solutno sve makne sa stola ako joj se prohtije jednom mjesečno razvući tijesto za štrudlu.

				Maja: Zrinko je pametan, ja ne znam kako se to moglo dogoditi i kamo je krenuo. Zadnji puta sam ga vidjela tamo desno pokraj one zgrade u kojoj se snimao neki film…

			

		

		
			
				Razgovor s učenicAMA iz razreda

				Novinarka: Eto toliko, poštovani gledatelji, nadamo se da će se nevrijeme smiriti i da će ova priča sretno završiti.

				VIJESTI U 17

			

		

		
			
				potraga za prvom žrtvom zagrebačkoga nevremena se nastavlja

			

		

		
			
				11:55 / 13:02

			

		

		
			
				Pomaknite da biste vidjeli pojedinosti

				Zagreb: razgovarali smo s učenicama iz Zrinkovog razreda

				Hrvatska: u tijeku je potraga za izgubljenim dječakom Zrinkom

				Lidija: Film „Tko pjeva zlo ne misli“, to je rekla učiteljica.

			

		

		
			
				Maja: Točno.

				Nakon dvije godine škole preko ekrana koja se i nije mogla zvati školom jer smo svi bili pod tamnim oblakom te grozne pandemije, čije ime neću ni spominjati, po školskom programu morali smo na-doknaditi neke aktivnosti među koje je upadao i izlet. 

				Stoga je izlet u zoološki vrt, iako predviđen da se ostvari u četvrtom osnovne, prebačen na početak šestog. Onda se opet nešto zakompliciralo pa smo se na njega uputili tek u proljeće. Nas je to jako veselilo jer mnogi… Mnogi se nisu makli iz kuće od rođenja. 

				Ne moram vam ni reći kako moji nisu imali novaca za bacanje.

				– Znam ja njih, boli njih briga, kao da nam pada lova s neba! – tata je znao govoriti mami, jer je u školskom programu bio još jedan izlet, i to na more, a to je tata saznao kad je jedan jedini put bio na roditelj-skom, jer se neka teta Danica ukrcala mami iznenada u kuhinju, na pramenove.

				– A što da sad radim? Da je odbijem?! – branila se mama. – Dobra je mušterija! Uostalom, ne radim za čavle, ili radim!? – i tu bi se mama i tata posvađali da nije baka povikala:

				– Hoću ja na roditeljski? – u sebi sam vikao ne, ne… Pa kome još bake idu na roditeljski, a onda je tata rekao, kao da se žrtvuje najvećom žrtvom na svijetu:

				– Dobro, onda ću otići ja! – naravno, na roditelj-skom je zvocao i prigovarao, osobito na izlete koji su planirani, a uopće ih nije bilo. Zar nije bilo dovoljno i što sam školu u prirodi obavio u sobi, jer sam baš tada dobio neku virozu koju je upravo tata s posla donio doma?

				Zapravo, to da nisam apsolutno nigdje bio tek sam osvijestio nakon svega što mi se dogodilo, jer otkad su me donijeli iz bolnice, ja sam ili u školi ili doma, na suhom, toplom i sigurnom. Imao sam svoj mali sobičak, svoj krevet, radni stol, stolac, školske knjige i nešto sa strane, računalo i mobitel. Naravno, imao sam i stvari koje sam odijevao i tenisice u kojima sam gazio. Moj život odvijao se na relaciji kuća, škola, vjeronauk u dijelu crkve ispred kojeg je bio postavljen roštilj i fontana, ali to je bilo namijenjeno vjeronauku 

				starijih učenika i studenata. Ljubomorno sam po-gledavao na taj roštilj i pitao se zašto samo veliki mogu jesti njegove plodove. Zar smo mi mali manje vrijedni?

				Ponekad bi me mama ili baka poslale u dućan pre-ko puta, u pekaru iza ugla i park iza kuće. U dućanu sam sretao susjede, pozdravljao ih i opet pozdravljao jedne te iste u jednoj te istoj pekari. Park je bio bezve-zan, u njemu se nisam nikad zadržavao, jer tobogan i ljuljačke sam prerastao, a stol za ping-pong je uvijek bio zauzet. Pa i da nije, nisam znao igrati pingač i općenito nisam bio nešto za sve te fizičke aktivnosti, a najmanje za košarku, jer sam bio niske građe, pa nisam ni isprobavao.

				Do tramvajske stanice išao sam valjda desetak puta u životu i to ne da bih išao na tramvaj, već da bih mami u nekom dućanu kupio folije za pramenove i neke lončiće. No, tim prilikama mama bi mi na papi-rić napisala točno što trebam, dala točno koliko nova-ca trebam i ja bih samo ušao u taj dućan, rekao dobar dan, pokazao papir, pokupio stvari i platio. Jednom ili dvaput godišnje mama i tata, uz obaveznu svađu prije, za vrijeme ili poslije tog šoping izleta, pokupili 

			

		

	
		
			
				32

			

		

		
			
				bi me u auto i vozili do šoping centra. Naravno, pu-tem sam buljio u mobitel i gledao razna fora videa. Vozio sam se kao vreća krumpira, paprike, paradajza, luka, karfiola, krastavaca, kelja ili zelja. Odvratio bih pogled jedino kad bi bila neka frka u prometu pa bi tata psovao, a jednom prilikom čak i izašao iz auta kao pijetao dižući krila odnosno ruke na stričeka koji je skoro svojim autom naletio na naš.

				– Prestani psovat! – upozoravala je mama tatu, jer bi svakih par minuta sočno opsovao nekog ili zbog brze vožnje, ili zbog spore vožnje, ili zbog toga što netko nije dao žmigavac ili…

				– Pa vidiš kretena, pa što sam mogao nego opsova-ti!? – pravdao se tata, a ja sam si mislio „samo ti psuj, mene to ionako ništa ne dira, a i pola toga ne čujem prikvačen na spravu iz koje izlaze žarke boje i divlji zvuci koji se smjenjuju brzinom svjetlosti“.

				– To nije u redu! – zaključila bi mama.

				– A ovaj koji vozi kao idiot je u redu? – zaključio bi tata i tako bismo dalje nastavili uz mamino durenje i obostranu šutnju dvoje ljudi koji sjede naprijed a moji su roditelji, a ja bih produžio buljiti u ekran svog mobitela do cilja. Onda bi se još na parkingu 

				malo izvikali jedan na drugoga, osobito ako nije bilo slobodnih mjesta, pa se tata glasno počeo pitati je li šoping baš bio nužan, a mama opravdavati kako jest i kako ja, kao da sam ja u svemu ovom bio bi-tan, nemam što odjenuti. Uvijek isto, uvijek slično! Nisam baš ludio za novom odjećom i bilo bi mi draže da smo otišli na pizzu, ali kad mama zabije u glavu da su meni potrebne, primjerice, nove tenisice, to je nemoguće promijeniti, iako se često vratimo bez ičega, zapravo vraćamo se sa stvarima koje niti su planirane, a još su manje nužno potrebne. Čudno je to što se toliko trudi zaraditi novac, a onda ga često potroši na bezvezarije, al to su valjda bakini sakupljački geni.

				Dakle, većinu sam vremena ipak provodio ili u svojoj sobi ili u učionici. To mi se sad totalno razbi-strilo i kad bi me netko pitao da opišem neki vanjski svijet, opis bi izgledao otprilike ovako: prolazim malim dvorištem, otvaram željezna vrata i na cesti sam na kojoj su i s jedne i s druge strane nagruvani automobili. Provlačim se kroz uske prolaze koji su mi preostali, uz divlju živicu. S moje lijeve strane je 

				kafić iz kojeg se dimi, jer ljudi unutra piju, ali i puše pa oni jadni ventilatori ne stignu rastjerati te dimne zavjese. Potom prolazim uz kuću na čijoj ogradi non-stop laje veliki šarplaninac Bon. Promrsim mu grivu na vrhu glave i produžim nekoliko metara ravno uz mali prostor u kojem tri žene popravljaju, krate i dulje haljine, hlače i kapute. Onda skrenem desno u najužu ulicu, a tamo nemam što vidjeti jer i s jedne i s druge strane su visoke, sive ograde. Pri kraju ulice mala je kuća s dvorištem bez visoke, sive ograde i kad je lijepo vrijeme, na zidu dvorišta je krletka i u krletki papagaj. On se nekad glasa i krešti, a nekad je miran. Kad je miran, pokušavam ga izazvati na kreštanje fućkanjem, no čini se da mu se ponekad jednostavno ne da ništa. Kao i meni. Tu se valjda ljudi i ptice ne razlikuju, ili đaci i ptice. Na kraju ulice čuje se graja tih istih đaka i tu sam, u školi. Istim putem idem natrag. 

				U moru kladionica sa svih strana glavne ulice smjestila se knjižnica i tu povremeno moram ići posuditi školsku lektiru, no do knjižnice nemam bogznašto vidjeti, osim semafor i zebru po kojoj stižem do nje. Gospođe knjižničarke uvijek urede 

				izlog za svaku priliku od Božića do Božića, u prolje-će proljetnim granama, u ljeto često ribicama, kad stigne jesen, u izlog se usele i kesteni i suho lišće i ja bih znao stati pred izlog i gledati i gledati. Bio je to jedini zanimljiv izlog u kvartu. U dućan sa zavjesa-ma i stolnjacima pokraj knjižnice ne ulazim. Jedan šareni medo, koji se tu valjda slučajno našao kada ga je zaboravila neka dječja pratnja koja je kupovala, jedino je zanimljivo u ovom izlogu. Smislio sam i pjesmicu o tom medi, ali mislim da ću je zadržati za sebe.

				Mogao bih kazati kako je moj kvart dosadan. Ali, je li dosadniji od ostalih kvartova u gradu i ostalih kvartova u gradovima, nemam pojma. U neke se činjenice moramo uvjeriti na licu mjesta, a to što gledamo na internetu izgleda super. Čak i moj kvart na internetu izgleda super, pa prema tome ne bih baš vjerovao u to.

				Jedino što je bilo baš zanimljivo u mom kvartu bila je Ana. I samo sam se zbog Ane radovao tom školskom izletu, planirao kako ću hodati uz nju kad već sjedimo tako daleko u razredu, kako ću se praviti 

				da me jako zanimaju i zebre i majmuni i medvjedi, samo da bih bio što bliže njoj. Nisam glup, jasno mi je da sam zaljubljen, ali postoji jedan velik, preve-lik problem: niži sam od Ane i da bih je pogledao, moram podići svoju glavu, što je, priznat ćete, malo nezgodno u ovom svijetu gdje dečki obično cure gledaju s visoka.

				Hrvatska: u tijeku je potraga za učenikom Zrinkom

				VIJESTI U 17

				Pomaknite da biste vidjeli pojedinosti

			

		

		
			[image: ]
		

		
			[image: ]
		

		
			[image: ]
		

		
			[image: ]
		

		
			
				U maksimirskoj šumi pronađen je žuti šal koji je pripadao Zrinku

				panika u zagrebačkoj osnovnoj školi

				VIJESTI U 17

			

		

		
			
				većina zrinkovih kolega tvrdi da je na izlet krenuo sa žutim šalom

				Pomaknite da biste vidjeli pojedinosti

				Zrinkova majka: Zrinko je veliki dečko i odijeva se sam

					Hrvatska: u tijeku je potraga za učenikom Zrinkom

				Kladila bih se da je žuti šal bio u pranju. Ja sad ne znam, možda je Zrinko taj šal ipak izvukao iz vešmašine i ponio jer on taj šal obožava, ali ja stvarno nisam obraćala pažnju na šal, jasno vam je kakva je danas dinamika života… Uostalom, Zrinko je veliki dečko i odijeva se sam…

			

		

		
			
				… A kad je riječ o potrazi za učenikom Zrinkom koji se izgubio na školskom izletu u zoološkom vrtu, novosti su što je na potezu zoološki – podsljemenska zona pronađen žuti šal. Većina njegovih kolega iz razreda, pa i sama razrednica tvrdi da je na izlet krenuo sa žutim šalom, jedino što njegovi roditelji sumnjaju u tu činjenicu s obzirom na to da mama tvrdi:

				Do Ane ja nisam gledao ništa osim u ekran raču-nala i ekran mobitela, te povremeno križaljke i dokumentarce, osobito dokumentarce s povijesnom tematikom. 

				Moglo bi se reći da je dan kad sam ugledao Anu bio odmor za moje oči. I doslovno! Stigla je počet-kom četvrtog razreda i odmah privukla pažnju svih nas. Neobično se odijevala, nekako starinski, po svom. Obično smo svi odjeveni na isti kalup i obično nam kao po nekoj tekućoj traci roditelji kupuju ono što se nudi, a nudi se isto, pa skoro svi u razredu imamo iste tenisice, slične majice, traperice, ma znate već kako to ide. Ana kao da je pala iz neke druge dimenzije. Na prvi pogled zaključio sam kako joj veste netko plete, ali kad mi je odala da je ona sama isplela većinu svojih vesta, ostao sam paf i čini mi se da sam se trenutno zaljubio. Dvije su posebne osobe u mom životu plele. Znao sam tako 

				maštati kako jednog dana živimo zajedno, kako ona plete veste za sve, uključujući naše troje djece, a ja rješavam križaljke, u kaminu vatra, na stolu vruća juha… Joj pretjerao sam, uvijek pretjerujem… Često smo započinjali razgovor o svačemu, a kad mi je jednom prošla rukama kroz djedov, žuti šal, imao sam osjećaj da ću se onesvijestiti, trenutno. U svojoj sam raščupanoj glavi zamislio kako je to nešto ljepše i od prvog poljupca. Još sam zamišljao kako svojim šalom obavijam Anin vrat, a nakon toga joj za pravo dajem pusu, ma svašta sam zamišljao i sve više se radovao svakom školskom danu.

				No, kratko je trajalo, jer to kako mi nismo imali normalnu školu nije za opisati i sasvim je drugačije nekoga gledati preko ekrana i uživo. U tim sam dani-ma mogao samo maštati i slučajno susresti pokojeg frenda iz razreda. Jedno vrijeme nismo ni izlazili, pa je to bilo stvarno za izludjeti, viđao sam samo svoje i mislio sam stvarno da ću ispaliti na živce. I svi smo mi nakon tog bolesnog prekida normalne škole promijenili osobni opis, jer osim što nam je rasla kosa, rasle su nam i noge i ruke, rasli smo mi, dok je naša razrednica, barem se meni tako činilo, dosta ostarjela. Ili se nekako uozbiljila. Sreća je bila da je Ana stanovala u susjednoj ulici pa bi se, kad su protuepidemijske mjere malo popustile, često sretali u dućanu. Otkad se doselila, ja sam rado išao u dućan i znalo se dogoditi da onako iznenada, iz vedra neba, upitam mamu: 

				– Treba li što donijeti iz dućana? – na što je ona okretala očima kao da mi fali daska u glavi, a ja sam se nadao kako ću možda opet sresti Anu pored ba-nana, suhomesnatih proizvoda ili kave kad je već nisam mogao sretati u školi, pa makar i s tom glupom maskom posred lica.

				U to vrijeme nastala je i čudna navika koja se, vidim i danas, baš zalijepila za nas klince, a to je muvanje po samoposluživanju. Danas kad sam ipak malo stariji s nekom čudnom mješavinom nostalgi-je, ljutnje i nemoći promatram klince kako se, poput nas nekad zatvorenih i maskiranih, zekaju između polica krastavaca, ajvara i majoneze kao da je to vrhunac zabave. Umjesto na livadama, igralištima i parkovima zabava je hvatati se uokolo, između polica s konzervama kukuruza, tekućim sapunima, hranama za mačke i psiće, sokovima i bombonima, keksima i grickalicama. Nekad, kad dolazim kupiti što je mama zapisala na papirić, najradije bih za-plakao, jer ispod onih neonskih svjetiljaka svi mi djeluju poput zombija koji smetaju i blagajnicama i prodavačicama, a najviše od svega smetaju sebi jer jednostavno kao da su zaboravili kamo zapravo pripadaju ili to nikada i nisu znali. 

				Tog sam jutra prije izleta popio samo čaj. On stoji u termosici. Uvijek je ujutro tu, jer baka dugo spava i na nju ne računamo, pa ga mama skuha čim se probudi da imamo nešto toplo. Mama mi je spre-mila dva sendviča večer prije. Kajzerice s putrom i 

				sirom. U ruksak sam ubacio jednu vodu iz frižidera koja se nalazila u bočici u kojoj je nekad bio sok, u prednjem pretincu ruksaka bile su neke žvakaće koje su tu ostale još od našeg zadnjeg šopinga na koji smo nagovorili i baku, pa se pokajali, ali o tome ne bih sada. Uglavnom, jutro je osvanulo sasvim okej, temperatura za hudicu i jaknu, uobičajene trapke i tenisice. Uzeo sam i šiltericu, jer nikad se ne zna kad će zapičiti sunce, a ja ne volim škiljiti. Kapa nikad nije višak, osobito za raščupance kao što sam ja, kao ni novac koji sam ubacio na dno ruksaka, za sladoled ili bilo što ako se nađe na putu. Žuti šal obavezno, njega nosim od jeseni do ljeta. Mnogi me i zovu Žuti po njemu, a ja nekako volim kad me grije oko vrata i uvijek pomislim što sad radi taj moj djed tamo negdje iznad oblaka. Nadao sam se da ću sitniš potrošiti, tko zna, možda me zatekne situacija pa počastim Anu. Vjerovali ili ne, u zoološkom sam bio toliko davno, valjda na početku svog života, pa se uopće i ne mogu sjetiti kako izgleda. Osim što smo čoporativno išli s predvidljivom zafrkancijom i pomisao da idem kao da idem prvi put pomalo me golicala.

				Ovo mi je bio drugi izlet u životu. Sa školom. Stigao sam pred školu među prvima. Tražio sam pogledom Anu, ali još nije bila stigla. Začudilo me što sam među prvima, jer obično sam uvijek među zadnjima, ali probudio sam se i bez alarma, moram priznati da sam bio uzbuđen pred jednim neobičnim danom. Nisam puno ni spavao. Lunjao sam bespućima interneta, a onda se razbudio, pa zaspao, pa sanjao nešto o djedu i tome kako mi je pokazivao neki metalni kolut na žici i njime vrtio i govorio kako se tako traži voda i gdje se kolut vrti, tu je voda i tu se kopa bunar. U snu je po travi skakao i šarplaninac Bon i samo zbog toga i u snu sam znao da je to samo san, jer Bon je uvijek u svom dvorištu i čak ga ni njegovi vlasnici nikad ne šeću kvartom. Sjećam se da sam se u snu prisiljavao pronaći negdje Anu, kao da sam htio imati kontrolu nad vlastitim sanjanjem, a onda sam se probudio prije alarma, zadihan i umoran, više nego što sam bio prije nego li sam zaspao. Išetao sam iz kreveta kao iz neke eksperimentalne kutije i umio se hladnom vodom da dođem k sebi iako od sebe nisam daleko otišao.

				Pred školom sam pozdravio zatečene dečke i uklju-čio se u razgovor oko neke videoigrice iako mi to 

				uopće nije bilo zanimljivo. Škicao sam kako malo po malo pristiže ekipa, a onda smo svi pljeskom po-zdravili bus koji se parkirao tik ispred škole. Ane još nije bilo. Splasnulo mi je raspoloženje, no brzo sam se sredio, jer što sad, nisam neki slinavac, ne idem na izlet gledati Anu, već zoološki vrt kojeg se ne sjećam. 

				Bus je bio baš fora, ne prevelik i samo naš, jer u početku je bilo govora kako ćemo ići tramvajem, ali se našem razredu pridružio i drugi šesti pa su odlučili da idemo organizirano busom. Kad smo se smjestili, neki su od nas počeli vaditi sendviče, kao da idemo na neki daleki put. 

				Sanjin je u rukama držao veliku primorsku žemlju i rastvorio je, primakao se polovici ispunjenoj šunkom i sirom, pronjuškao i pobjedonosno uzviknuo:

				– Uhhhhh, ahhhh, suuupeeeer! – kao da nije jeo godinama i kao da je jedva čekao školski izlet baš zbog tog sendviča.

				– Daj da vidim, daj da vidim! – po ramenu ga je kažiprstom ubadao Lovro, koji je sjedio iza njega.

				– Nemaš što vidjeti! – Sanjin je već bio na pola sen-dviča žvačući nepristojno otvorenih usta, kad se javila Sanja koja je sjedila u istom redu, ali s lijeve strane:

				– Fuj, odvratno, bljak, smrdi! – i Lidija kraj nje potvrdila je tu tezu kimanjem glave, a onda su obje iz svojih ruksaka izvadile čokoladne tortice i pristojno ih odmotale i poput nekih dama zagrizle male komadiće kao da žele Sanjinu pokazati kako se jede u civilizaciji. Za to vrijeme Sanjin je smazao svoj sendvič, vjerujem ne zadnji, jer njemu se očito izlet svodio na klopu u busu. Bilo je još odmatanja, šuškanja, mljackanja i cijeli je bus mirisao ili smrdio, kako želite, na zimsku salamu. Ja sam se suzdržavao, u želucu mi se brčkao topli čaj i nisam osjećao nikakvu potrebu za žvaka-njem. Čvrsto sam odlučio kako ću svoj prvi sendvič pojesti na čvrstom tlu, izvan busa i tako je i bilo. Učinio sam to za vrijeme postrojavanja, kad smo već stigli na parking.

				Većina od nas, klopala ne klopala, držala je mo-bitele u rukama i pripremila se za buljenje u njih kao što uvijek radimo kad smo u vožnji. Sjeo sam kraj Davora koji je igrao neku igricu na mobu, cije-lim je putem zijevao i prije nego li smo se spustili na parking čini se i malo zadrijemao. Vožnja je trajala kratko, nekih desetak smiješnih videa koje sam odgledao, izašli smo po dva u redu kao dječica 

			

		

	
		
			[image: ]
		

		
			
				46

			

		

		
			
				iz vrtića i stali na semaforu preko puta predivnih željeznih vrata koja su vodila u park Maksimir. Sjećam se samo početka i kraja vožnje. Da nam je put prepriječio i dinosaur, ne bih ga registrirao, jer nisam dizao oči s ekrana. Baš me ništa nije potaklo da dignem glavu i pogledam barem put kojim pro-lazimo, zgrade, ljude, druge automobile, tramvaje. Osim Ane. Kad je stigla, među zadnjima, laknulo mi je. Fotkao sam joj leđa kad je sjela u stolac. Zašto? Pa nisam vam ja Wikipedija i nemam odgovore na sva pitanja.

				– Zrinko, daj pogle kak je ovo super! – Lovro mi je pokazivao ogromnu lampu čiji je stup netko prefarbao pa je izgledala kao žirafa.

				– Vrh! – rekao sam i hvatao poziciju Ane koja je upala zadnja u bus i hodala ispred nas u društvu Sonje i Lare.

				Davor je potrčao do lampe i obgrlio stup i zvao me:

				– Daj me fotkaj, daj fotkaj! – što ću, fotkao sam ga i poslao mu fotku da me ne davi iako sam znao da to neće biti zadnje fotkanje Davora. Davio me tako i pod nastavom i uvijek bih ga uputio neka okine selfie, nek me ne davi i uvijek bih popustio. Kad smo 

				obavili fotkanje, jer svi su krenuli za Davorom i svi su se morali fotkati kraj žirafasta stupa lampe, učiteljica nas je, kao ovčice, sabrala u grupicu i ušli smo u park. 

				Hodali smo, poskakivali, naguravali se, poneki lizali i sladoled poslije poje-denog sendviča, koji su kupili od ulič-nog prodavača sladoleda koji je imao taj aparat za koji je razrednica oduševljeno rekla:

				– Tako je bilo prije, to je sladoled koji sam i ja voljela kao dijete…

				I skrenuli prema ulazu. Uz jezero smo se opet počeli naguravati, osobito mi dečki, a onda je razrednica povikala, održala nam bukvicu i privremeno nas smirila. 

				– Kakvo je to ponašanje! – povikala je. – Ja znam da niste dugo bili na izletu, ali to što idemo u zoološki vrt ne znači da se morate ponašati kao maj…

				– Majmuni! – nekoliko nas je dovršilo rečenicu i svi smo se nasmijali te pribrali i postali neobično pristojni. 

				Ušli smo u zoo, pa kavez po kavez zagledavali, zbi-jali šale, zafrkavali se, oponašali svaku životinjicu ve-liku i malu i sve u svemu baš smo se dobro zabavljali.

				Davor je, naravno, pokušao oponašati čimpanzu, no Lidija mu je odbrusila: 

				– Ne moraš glumiti, vidi se da ste braća! – na što se on uvrijedio jer mu je bilo stalo do Lidije i da mu je bilo tko bilo što rekao ne bi ga bilo briga, ali Lidijine riječi, jer u Lidiju je bio totalno zatreskan, učinile su trenutno da se smiri, uozbilji i pravi kao da ga se ne tiče, a iz aviona je bilo vidljivo da ga se tiče. Bilo mi je fora promatrati kako se on i Lidija stalno prepucavaju i tobože svađaju, a istina je bila i da je Lidiji Davor bio drag. Uostalom, da je Davor ne zanima, ne bi mu stalno prigovarala jer ne bi se ni motala blizu njega, a Lidija je bila uvijek blizu Davora ili Davor blizu Lidije, tako da je ta situacija bila jasna.

				Kad je riječ o Ani, nisam imao takvu strategiju. Stanovali smo blizu, pa sam je češće viđao i nisam trčao za njom, jer prije ili kasnije bila je tu negdje, a kad nije, bilo mi je pusto i čudno.

				Kod neke „domaće hiže“ a koja se nalazila bli-zu vukova i majmuna kapucina, Ana i ja bili smo 

				najbliže. Krenuli smo unutra skupa, a unutra je sve mirisalo po vlažnom drvetu, baš kao nekad kod djeda. Bila je to posebna nastamba u zoološkom, uređena po uzoru na stare seoske kuće, daleko od današnjeg vremena, čistoće i modernosti, iako ne sumnjam da ima onih kod kojih je i danas doma sličan rusvaj, no to sam mogao vidjeti samo na tele-viziji, jer sumnjam da u mojem razredu netko živi u takvom džumbusu, iako nisam provjeravao. Taj put kad smo posjetili djeda sjećam se mirisa, baš taj neki kiseli miris koji se lijepi za nosnice. A kad smo vidjeli žohare pod staklom, Ana je poklopila usta rukom i napravila facu kao da će povraćati. Dodirnuo sam joj rame i tiho rekao:

				– Pa vidiš da su pod staklom! – ništa nije rekla, samo se okrenula i izjurila van. Ja sam još neko vrije-me razgledavao domaće nametnike, bube i moljce. Baš mi se dopalo kako su sve to složili i uzalud sam se trudio sjetiti svog prvog i zadnjeg posjeta zoološkom. A možda i nikada nisam bio. Moram provjeriti kod mame i tate kad se vratim.

				N e znam u kojem sam trenutku izgubio djedov žuti šal. Sve se dogodilo kad sam se izdvojio i preskočio neku ogradu. Prije toga sam se predugo zadržao u onoj kućici, otišao do zahoda i nikoga više nije bilo, a onda sam sasvim izgubio orijentaciju. Pokušao sam se vratiti do te domaće hiže jer sam mislio kako sam sigurno tamo negdje izgubio svoj žuti okovratni ukras, ali nisam je više nalazio. Uokolo su bila samo ogromna stabla i baš nigdje nikoga. Bilo mi je to čudno i kao da sam zalutao u neki ružan san. Znam samo da sam hodao i hodao i nikako nisam mogao uhvatiti priključak. Bio sam sve izbezumljeniji. Najgore od svega bilo je to što sam dan prije zaboravio napuniti bateriju mobitela, 

				… Nastavlja se potraga za dvanaestogodišnjim dječakom Zrinkom. U potragu se osim policije, gorske službe spašavanja, potražnih pasa, uključila i cijela njegova škola, svi đaci i svi roditelji, bake i djedovi koji mogu hodati. Kao da cijeli Zagreb traga za Zrinkom. Zrinko, ako ovo slušaš, javi se!!!

			

		

		
			
				Radijske vijesti u 13 i 10

				a ono malo što mi je ostalo potrošio sam buljeći na putu do zoološkog u razna videa, a i snimio sam Anu s leđa kad je sjedala na svoj stolac i skidala jaknu. Eto, priznajem po drugi put, glup sam kao stup.

				Činjenica je da mi je mobitel bio mrtav. Niti sam mogao koga zvati, a još manje sam se mogao orijen-tirati s pomoću mobitela. Ni strane svijeta nisu mi bile baš jasne, a lekciju s mahovinom i orijentacijom u prirodi preskočio sam kao plitki potok. A možda je i nismo imali od silnih gluposti koje smo morali trpati u glavu. 

				Hodao sam po travi, nigdje nikoga, ali baš nikoga nije bilo i cijelo sam vrijeme mislio da se vraćam, da ću se uskoro priključiti razredu.

				– Kvragu, gdje je ta domaća hiža! – već sam ludio i izbezumljeno tražio zadnje mjesto na kojem sam još bio blizu grupe. Imao sam osjećaj da se vrtim u krug, ionako je sve bilo isto, ogromna stabla, pa još malo ogromnih stabala.

				Usput sam se okretao i tražio taj šal i što ga je manje bilo, to sam se više zainatio kako ću ga naći. Zelena trava, žuti šal, pa to barem ne bi trebao biti problem. 

				Dozivao sam dečke, razrednicu, fućkao, ali sve mi se to nekako neuredno vraćalo. Hodao sam i nisam gubio nadu iako nisam mogao vjerovati kakva mi se glupost događa, a ona se događala. Nervoza me sve više hvatala pa me i želudac počeo stiskati. Uzeo sam onaj drugi sendvič i onako u hodu progutao ga u nekoliko grizova. Popio sam pola flaše vode i nastavio hodati.

				Da ovo pričam nekome, ne bi mi vjerovao – po-mislio sam, ali nisam imao kome. Kao da sam upao u neku crvotočinu, hodao sam sam, prolazio pored šutljivih stabala i napredovao. Misli kako sam sve dalje htio sam zaustaviti, no sad mi je već vrlo teško bilo priznati kako je mala šansa da hodam u krug, jer ta bi se domaća hiža morala prije ili kasnije pojaviti. Jedino u što sam bio siguran bilo je da nema nikakvih zvijeri i da sam ja jedina ljudska zvijer na putu.

				– I gdje su kuće? – pitao sam se sjetivši se slikovni-ce „Pale sam na svijetu“, ali ja nikada nisam želio biti sam. Volio sam biti sam u svojim mislima, igrama, ali uvijek bi tu negdje blizu bio netko. Mama, tata, baka, napunjen mobitel, pred kućom bi prolazili ljudi, ponekad bi se čule trube automobila ili tinuninu hitne 

				pomoći. U gradu nikad nisi sam, pa zašto mi se sad učinilo da sam totalno sam?! 

				– Gdje sam? – pitao sam sebe i odgovarao sam sebi:

				– U Zagrebu! – čovječe, u gradu u kojem sam se rodio, a očito sada i izgubio. Preda mnom je bilo sve ravno. Nekako mi se činilo da bi mi lakše bilo da sam okružen planinama ili barem blagim uzvisinama. Ovako je dosadno, ali dalje sam hodao, okretao se. Bio sam svjestan da ovdje gdje sam gazio nikada ni-sam bio i još više da ovdje nikada neću naići na svoj žuti, a i na bilo kakav šal. Uhvatila me tuga. Pa malo kasnije bijes, a nakon ne znam koliko vremena, jer mobitel je bio mrtav, a sat imao nisam, uhvatila me prva kap kiše, pa druga, treća. Lilo je kao iz kabla, a onda počelo grmjeti i puhati, jako puhati.

				Mole se građani da isključe električne aparate, a posebno računala iz struje. Na nekoliko lokacija u gradu, naime, došlo je do strujnih udara uzrokovaniH velikim nevremenom koje je stiglo s područja sjevera. Na više od stotinu lokacija pozvane su vatrogasne službe da uklone srušena stabla s puta. Orkanski vjetar diže krovove. Molimo sve koji su na otvorenom da se sklone, a poseban apel upućujemo vlasnicima kućnih ljubimaca da ih drže na sigurnom kako zbog straha ne bi bježali.

			

		

		
			
				Izvanredne vijesti u 17:33

			

		

		
			[image: ]
		

		
			[image: ]
		

		
			[image: ]
		

		
			[image: ]
		

		
			[image: ]
		

		
			
				VIJESTI U 17:33

			

		

		
			
				poseban apel upućujemo vlasnicima kućnih ljubimaca

			

		

		
			
				1:38 / 6:25

			

		

		
			
				Pomaknite da biste vidjeli pojedinosti

				Zagreb: mole se građani da isključe električne aparate iz struje

				Pomaknite da biste vidjeli pojedinosti

			

		

		
			
				Zagreb: na nekoliko lokacija u gradu došlo je do strujnih udara

				Zagreb: vjetar srušio krov na zgradi i stabla u parku

				poseban apel upućujemo vlasnicima kućnih ljubimaca

				Više nisam hodao. Trčao sam, bježao dok su me bljeskovi sustizali, a gromovi pucali na sve strane. Ne znam hoćete li mi povjerovati, ali svojim sam očima vidio kako grom siječe jedno ogromno stablo na dva dijela pred mojim očima uz nevjeroja-tan bljesak koji me na neko vrijeme gotovo oslijepio. 

				– Aaaaaaaaaaaaaaaa – uzviknuo sam sretan što to stablo nisam ja, pa još jedno – Aaaaaaaaaaaaa – bila je to frka neviđena, jer sijevalo je dalje i tko jamči da drugi put grom neće puknuti u mene, mene!?

				Trčao sam i trčao tražeći mogućnost da se negdje zavučem, uguram, nečim pokrijem, no vjetar je toliko jako puhao da mi je odnio i onu šiltericu s glave i no-sio me amo-tamo. Napokon, i po cijenu da grom učini i s mojim stablom isto, pronašao sam poput vjeverice duplju u dnu i ugurao se unutra, sklupčao, drhtao i molio da sve završi. Nisam bio svjestan kako je to 

				stablo zapravo šuplje i da baš nisam dobro izabrao, no nisam imao puno izbora. Bez obzira na to što sam bio mokar kao miš i promrzao, nakon ne znam koliko prestrašnih minuta, a možda i sati, zaspao sam kao klada. Prije toga sam čuo nestvarno zujanje, a onda i neka svjetla na nebu.

				– Znao sam! Još mi samo trebaju leteći tanjuri! – u tim trenucima čak sam pomislio kako bi bilo sasvim okej da me otmu, jer u tom njihovom tanjuru zasi-gurno je suho i toplo, a ovo gdje sam sada najmanje je suho, a još manje toplo. Promatrao sam neko vri-jeme te dvije, tri točke koje su poskakivale na nebu, tjerao se da što bolje čujem to zujanje, no nakon tolika hodanja i trčanja san je bio jači. Bum, puf zzzzzzzz, zaspao sam, kao što rekoh, kao klada u deblu buduće kolekcije klada.

				I sanjao sam kako me Ana budi, ali ne uspijeva pa sam dalje spavao, zatim sam sanjao kako jedem tri porcije sarme s pire krumpirom za redom, to je valjda jer sam zaspao gladan, a zatim sam još pojeo protvan pite sa sirom i još jednu čokoladu, pa litru soka, a onda me opet Ana pokušavala probuditi i ništa. Još neka mi netko veli da snovi nisu povezani 

				sa stvarnošću! Onako mokar u onom premalenom krevetu u drvetu već dugo nisam toliko sanjao ili se sjećao snova. Koliko sam spavao pojma nemam, ali prespavao sam noć jer jutro me je probudilo svjetlom i apokaliptičnim prizorima. Tek ujutro primijetio sam da sam okružen laganim brežuljcima.

				– Bože mili, kud sam zašao? – ponavljao sam i pitao sam sebe u sebi kao nekad djed kad mu je baka šiljila pamet. I stvarno, zalutao sam totalno. Nisam mogao stići do Kine i Amerike, ali da je moja orijentacija za-služila spomenik gluposti, bila je kristalno čista istina.

				Traperice su se osušile na meni i činilo se da su mi se zalijepile za noge. Jakna je malo bolje prošla, ali glad je bila prestrašna. Da mi je sad mobitel da vidim koliko sam koraka prošao. Ali ta je sprava čučala na dnu mog džepa, mrtva da mrtvija nije mogla biti.

				I onda sam odjednom iza svojih leđa, koja su me isto boljela, uz osjećaj da su se u ovoj čudnoj noći prepolovila na dva dijela, odjednom osjetio neko njuškanje, dah. 

				Nema šanse da sam toliko propješačio pa se na-šao na terenu mrkih medvjeda?! Ili je neka divlja životinja pobjegla iz zoološkog u koji se očito nisam 

				uspio vratiti?! – pomislio sam uz mali okret glave i preda mnom se zažutjelo. Nije bio šal već lisica. Lisica, ljudi moji! Ta me mala zvjerka njuškala. Očito je da sam poremetio bioraznolikost mjesta na kojem sam se zatekao ili ga obogatio svojim prisustvom tamo gdje ne bih trebao biti! Nisam se bojao. Previše sam čitao „Malog princa“ da bih se bojao, a u jednom sam trenutku bahato i pomislio, onako mokar, zgu-žvan i nikakav da je ona pomislila da sam ja glavom i bradom princ.

				Njuškala me tako nekoliko minuta zainteresirano, a onda se valjda razočarala mojom jadnom pojavom i otišla. Pratio sam kako zalazi daleko u neki šumarak. Dakle, dopješačio sam do šume. Možda je ipak mak-simirska i možda sam ipak na dobrom putu s malo puno peripetija, ali računajući da je plan bio vratiti se iz zoološkog vrta isti dan, a ja sam noć prespavao na otvorenom, bojim se da sam izazvao nemali skandal, jer svi su moji iz razreda spavali na suhom i toplom, doma. Škola je prepuna pravila. Bez dozvole roditelja ne možeš se fotkati ni na književnom susretu, a za svaki izlazak iz kruga škole trebaju potpisi roditelja. Što sad kad im nedostaje jedan iz vrste?! Nadam se da su 

				primijetili da me nema. U jednu ruku to izaziva sram kod mene, u drugu ruku lijepo je da nedostajem. Što sad Ana misli o meni?! Ja o sebi trenutno sve najgore. U tom sam trenutku onako mokar legao na travu, raširio ruke i noge i zagledao se u plavo nebo koje kao da je ovo nevrijeme očistilo od svih pa i najmanjih oblačaka:

				Kako sam glup, kako glup… Ima li većeg glupana od mene na ovome svijetu!? – a nebo je slično kao u bajci odgovaralo: nema, nema… Dobro, izmislio sam to, ali stvarno se činilo da mi odgovara. Pomislio sam kako bi bilo najbolje da produžim dalje i da se nikad više ne vratim od sramote. Ne prvi put! A onda sam se, naravno, sjetio svojih roditelja. Interesantno, u tom trenutku mi nije na um pala Ana, već moji roditelji. Zamišljao sam kako je sad njima i kako bi meni bilo da imam dijete i da se ono ne vrati kući u očekivano vrijeme. Da nestane, pa makar i na nekoliko sati. Po logici sam ja od očekivana vremena vraćanja bio daleko. Očito je da sam trenutno daleko i od kuće. Usput, nisam pronašao ni žuti šal.

				N akon što sam neko vrijeme tako ležao buljeći u nebo i razmišljajući o toliko tisuća stvari u minuti pomiješanih s brojnim upitnicima i uskličnicima, ustao sam i otvorio ruksak nadajući se da sam ipak ponio i treći sendvič. Nismo se nešto doma razbacivali hranom, ali pred oči su mi iskočili tanjuri nakon nedjeljnog ručka na kojima je tu i tamo znao ostati poneki dobar zalogaj. Uh što bih sad dao da mi je žlica restanog krumpira ili krumpir, bilo kakav, pečeni ili kuhani, samo da ispunim prazninu. A i ona sarma iz snova bila je tako fina, stvarna, ukusna, fantastična. Zamišljao sam i 

				Kad je riječ o nestanku dječaka Zrinka kojeg tražimo svi i želimo da se što prije sretno vrati kući, potvrđeno je stručnom ekspertizom i prepoznavanjem od strane mame, tate i bake da je pronađeni žuti šal Zrinkov žuti šal. Trenutno imamo šal, ali Zrinka nemamo. Uz svu dosadašnju bezuspješnu potragu ostaju nam samo molitve, odnosno one nikad nisu naodmet. Vrati se Zrinko!!!

			

		

		
			
				Radijske vijesti u 15 i 10

				filanu papriku i faširane šnicle i karbonaru i sve vrste pizza, no bio bih zadovoljan i običnom kajganom, dvije hrenovke usrećile bi me, ma i obični dvopek samo da mi nešto krcka pod zubima. Za one koji ne znaju razliku snivanja i sanjarenja evo im primjer, jer ja sam doslovno sanjario o hrani i to me toliko zaokupilo da nisam obratio pozornost na nešto vrlo brzo i vižljasto što mi je prošlo pokraj nogu. 

			

		

		
			
				Bit će da je vjeverica koja želi natrag svoj stan! – zaključio sam, a moglo je biti bilo što, ja sam toliko umne snage trošio na pre-gled svih finih papica koje sad ne mogu strpati u sebe pa da je lav prošao pored mene, ostao bih nezainteresiran.

				Kad sam zaključio kako nema ništa od tih mojih slasnih i jestivih tlapnji, ustao sam i nastavio hodati 

				putem razmišljajući koliko ne poznajem svoj grad. Kakvu sad svrhu ima ta mala crknuta sprava zvana mobitel u džepu mojih mokrih traperica? Ni otprilike nisam znao gdje se nalazim, ali ni u peti. Vjerujete li da sam u trenutku razmišljanja o tome stvarno podigao nogu i zagledao se u vlastitu petu? Što je čovjek sve u stanju činiti kad je gladan i izgubljen, a dan je tek počeo.

				Kukavico! – ponavljao sam u sebi i jedan je korak stizao drugi.

				Samo naprijed! A što drugo! – bodrio sam se dok se mokra odjeća sušila na meni. Korak po korak ulazio sam u šumarak tamo gdje je ušla i lija koju sam na trenutak upoznao. 

				Okretao sam se na sve strane provjeravajući ima li kakvih opasnosti, no zbog mokre trave pomiješane s jesenjim lišćem nije se čulo uobičajeno šuštanje već samo zaostalo kapanje po tlu. Šumarak se doimao umornim od sinoćnjeg nevremena i istovremeno gostoljubivim, u njemu je još sipilo, još se kiša nije posušila na mladom lišću i na trenutke je to bilo nekoliko kapi, na trenutak pljusak, ovisno o vrsti stabla i građi listova.

				Hodao sam tako umivajući se svaki čas naletom mlazova preostale kišnice s visine i čuo razgovor ne tako daleko od mene. Stao sam, umirio se, prestao disati i počeo slušati:

				– Zaboravljaš da ja imam pištolj?! – rekao je jedan.

				– A ti zaboravljaš da ja sad mogu sve novce podera-ti, evo sad, tu pred tobom, gnjido jedna odvratna, gade jedan… – u tom trenutku kihnuo sam, jer poslije svega nije bilo teško zaključiti da bih se mogao i prehladiti. Kihnuo, a ona dva tipa pogledala su u mom smjeru. 

				– Ljudi, ljudi! – vikao sam u sebi. Toliko sam htio vi-djeti nekoga, pitati ga, spasiti se iz ove sulude situacije i onda puf, naiđem na krive ljude. Jer svakako svi već znamo, koji barem znamo pisati, kako se ljudi dije-le na krive i prave. Nema tu puno filozofije. Doduše, ja još ne znam što je filozofija, ali to tata uvijek mami veli kad mu uleti s dugačkim rečenicama: daj, Majo, ne filozofiraj! Ovi ljudi na koje sam nabasao sigurno nisu bili filozofi. Rečenice su im bile kratke i utjerale su mi trenutno strah u mokre kosti.

				Zar ću tako završiti?! Kao svjedok lopova kojeg će morati ušutkati? Zauvijek?! Kao u kriminalističkoj se-riji?! Ovo se ne događa?! Možda opet sanjam?! Koji dio 

				nije san?! – i dok su mi se počeli približavati sve brže i brže, ja sam odlučio skinuti sve rekorde u trčanju ikad. Trčao sam, trčao, blatne su mi tenisice bile sve teže, ali trčao sam ne osvrćući se valjda dobrih pola sata. A onda sam se spotakao o neku otpalu granu i pljusnuo cijelim tijelom u blato.

				– Drž'ga! – čuo sam onog što se hvalio pištoljem i pozdravljao se sa svijetom u trenutku kad me je valjda onaj drugi grubo uhvatio za ruku i počeo odvlačiti kroz blato.

				– Gdje si ga ostavio? – pitao je prvi. Trebalo mi je neko vrijeme da shvatim kako valjda govori o autu i kako će se moje crne slutnje ostvariti. Kad je ovaj što me vukao shvatio da se teško provlačim kroz blato, uhvatio me za obje ruke, a ovaj drugi za obje noge i tako su me odnijeli i bacili u gepek.

				Ovo mi nitko neće vjerovati! Zapravo, ovo nikome i neću moći pričati. Tko zna što će sa mnom. Gotov sam. Kroz glavu mi je prolazio film dok sam slušao kako jedan od njih pokušava bezuspješno pokrenuti auto.

				– Pasmater, šta mu je sad?! Lijepo sam ti reko da moramo ukrasti auto, a ne ovom tvojom starom ragom!

			

		

	
		
			
				68

			

		

		
			
				– Mogo si ti ukrasti, šta uvijek moram ja! – vikali su i svađali se i psovali, a ja sam u mraku rješavao križaljku u glavi čija su dva pojma bila glavna: biti ili ne biti.

				Pipao sam u mraku ima li čega osim mene u tom gepeku i napipao nešto tvrdo, ali i oštro i skoro se porezao. Nisam imao pojma što je to, ali sam tiho najtiše pokušavao pronaći spoj vratiju gepeka i auta da pokušam nešto, da se ne predam bez otpora.

				Odjednom su oni pokušaji paljenja auta prestali i zavladala je tišina. Nije mi bilo drago, jer ni ja nisam mogao s tim nečim željeznim čeprkati po gepeku i pokušavati pobjeći. Zaustavio sam dah i slušao:

				– Ma ne, slučajno! – rekao je prvi. Bio je tu još neki glas, čini mi se da sam ga prvi puta čuo, ali je tako tiho govorio da nisam shvatio je li im se pridružio treći ili sam već dugo bio bez dovoljno svježeg zraka da bih išta zaključivao.

				Nakon tišine uslijedila je gužva, dreka, a čini mi se i tučnjava, pa opet tišina. Cijelo sam vrijeme rijetko disao užasnut, prestrašen i paraliziran, a onda sam ugledao malu sitnu svjetlu točkicu i gurnuo ono nešto i svom snagom počeo razdvajati dva lima i ta točkica se sve više povećavala. Onda sam čuo kako netko 

			

		

	
		
			
				69

			

		

		
			
				zatvara vrata auta, pa još jednom. Umirio sam se i napeto slušao i iščekivao nastavak. Nisam više ništa radio što bi proizvodilo zvukove. I tako neko vrijeme. I tako cijelu vječnost. Kad sam konačno zaključio da tišina predugo traje, počeo sam opet svrdlati onu svjetlu rupicu i napokon sam uspio! Otvorio sam gepek! Super je što postoje i siromašni zlikovci koji nemaju dobre i skupe automobile, jer teško da bih iz nekog modernijeg gepeka mogao izaći uz pomoć kišobrana na rasklapanje, a da je ono nešto oštro kišobran, shvatio sam tek kad je u gepek ušlo sve svjetlo ovoga svijeta. Spašen sam!

				Izašao sam tiho i oprezno i uvjerio se da nema ni-koga. Šuljao sam se uz auto, zastao i pogledao uokolo. Gdje su, hoće li se pojaviti odnekud, što se dogodilo? 

				Bilo je tiho, progutao sam nekoliko litara zraka kao da je riječ o najslasnijem bureku i nastavio za svaki slučaj trčati što dalje od stare, limene grdosi-je. Činilo mi se da me prate, gledaju, da još imam malo života, a ovo je samo neka njihova takti-ka, bojao sam se da ću već iduće minute biti opet u gepeku. Smirivao sam se i istovremeno trčao. 

				Možda imam sreće. Možda imam sreće u nesreći. Možda su to neki nespretni lopovi, nespretniji od mene. Gluplji od mene… Ništa mi nije bilo jasno, kud su nestali, čiji je bio treći glas, tko se s kim tukao, a i nisam baš bio u stanju logično razmišljati. Ljudi vele da razmišljaju kad trče, ali ovo trčanje nije bilo te vrste, jer bilo je dijelova puta kad nisam apsolutno ništa mislio, samo sam trčao. Trčao bih ja tako još da nisam došao do kraja šume. Ili možda početka čistine. Sjedio sam neko vrijeme, nisam osjećao noge, nisam ništa osjećao. Tupo sam sjedio i tek nakon nekog vremena okrenuo glavu lijevo, pa desno i…

				... ugledao kućicu. Odmah sam se sjetio „Ivice i Marice“ i kućice od kolača, jer ova je kućica stvarno nekako slatka, ako me razumijete. Ili je sve to bila fatamorgana. Moja želja da vidim nešto što će me spasiti?! Postoje li još takve kućice?! Nimalo nalik na ove nove grdosije od zgrada koje su obično od stakla i na njima preteže crna boja. Bila je to onakva kućica kakve obično crtaju klinci, crta gore, dvije sa strane, jedna dolje, pa trokutić, pa opet malo manje crta gore, dvije dolje i jedna dolje s malim vratima, a na krovu dimnjak. I bez obzira na to što temperature nisu bile 

				niske jer nije bila zima, iz dimnjaka je izlazio dim koji bi se ubrzo razblažio nekoliko metara iznad i spajao se s rijetkim oblacima koji su putovali tkoznakamo. 

				– Nema mi druge nego do kućice, pa što bude! – rekao sam, jer bilo bi glupo da strahovi pobjede. Uostalom, ako u kućici jedu djecu, bolje da netko bude sit nego gladan kao što sam sada ja. No, što ako je to kućica ovih dvaju likova koji su me strpali u gepek, pa se onda nešto dogodilo pa ih nema. Leteći tanjuri? Policija!? To mi je zadnje palo na pamet, a bilo je najrazumnije. Uhvatila ih je policija, a mene su zaboravili! Ili se možda ipak skrivaju u kućici i zovu automehaničara kako bi mogli upaliti auto i krenuti dalje u lopovluke, a mene su ostavili da ih čekam računajući da sam siguran i da se neću izvući. Koliko pitanja, a ni jednog odgovora. Sjetio sam se one bakine: ne znaš ti mali što je život! Kad bih joj pričao kako me frka zbog nekog bezveznog testa u školi, uvijek bi mi to rekla uz lagani osmijeh koji je valjda skrivao sve nedaće života koje je prošla, a zovu se životna škola. 

				– Ne znaš ti što je prava frka! – znala bi mi govoriti kao da u sebi skriva cijelu enciklopediju frke i panike. 

				Što je ova neizvjesnost pokucati na vrata ili trčati dalje prema onoj pred test ili usmeno odgovaranje u školi. Nula, dupla nula, trostruka ma stostruka nula!

				Što sam se više približavao, ta je kućica postajala veća, što je normalno, jer stvari kad su daleke moraju biti sitne, ali baš sam nekako krivo procijenio, jer ona i nije bila tako mala kao iz bajke, bila je to sasvim pri-stojna kuća, veća od naše u kojoj smo nekad stanovali i stali svi, a onda je iz nje praktički pobjegao moj djed u namjeri da se osami, a što mu je sto posto uspjelo na radost svih, a moju veliku žalost. Nikad se neću pomiriti s tim, kao ni s tim da ga više nema. 

				Sjajno je što i u najvećem strahu i nevolji mozak skreće pozornost na nešto drugo. Zahvaljivao sam djedu u sebi na svim onim dobrim riječima kojima me je bodrio kad su me svi odreda doma pljuvali, pa ne može ovo, pa to je bezveze, pa kakvim se ti glupo-stima mali baviš… Mislio sam na djeda i onako brzo hodajući, jer bez obzira na svakojake pretpostavke odlučio sam: idem u kuću! 

				Stajao sam pred njom kao pred stotim svjetskim čudom. Razmišljao o toj maloj granici ispred i iza vra-ta koja mi može promijeniti, spasiti ili uništiti život. Prštale su mogućnosti, od napetosti u mojoj glavi mogla se uvesti struja u nekoliko zagrebačkih naselja. Cupkao sam na mjestu, okretao očima, gladio bradu, prošetao jezik preko gornjih i donjih zubi, ugrizao se za gornju usnu, poškakljao po desnom uhu i…

				Pokucao sam na vrata jer nisam vidio zvono. Ili ga nije bilo. Otvorila mi je starija žena sijede kose s punđom na vrhu glave odjevena u neku pastelno na-rančastu tuniku. Nimalo nije izgledala kao da se hrani djecom, ali izgled može prevariti. Moja opreznost bila je na dobrom putu da zadovolji domaće potrebe i još da postane glavni izvozni proizvod.

			

		

	
		
			
				75

			

		

		
			
				– Dobar dan! – rekao sam, a ona me odmjerila od glave do pete i odgovorila:

				– I tebi, dušo? Što je bilo? Otkud ti?! – očito je da sam izgledao kao da sam prošao nešto što je bilo nenormalno, a to je bila istina. U tijelu mi se pojavila iskra radosti, jer ipak kuća nije kuća onih likova koji su mi još uvijek proizvodili strah u kostima, a iz ove stare žene izbijala je neka toplina. U jednoj je ruci držala šalicu nečega i to me dodatno umirilo.

				– Ah... – duboko sam uzdahnuo dok me je, otvara-jući širom vrata, pozvala da uđem. – Ja sam Zrinko i tako, izgubio sam se! – kad sam to izgovorio nekako mi je laknulo. 

				– Hajde lijepo sjedni. – približila mi je stolac blizu kamina i prebacila preko mojih leđa neku sivu hudicu koja je prije toga bila prebačena preko fotelje. U tom je trenutku u kuću ušao i stariji čovjek s košarom punom drva, samo nas pogledao i stavio košaru do kamina. Cjepanice su zamirisale i cijeli je prostor poprimio čar priča iz davnina koje sam si, nažalost, sam morao čitati kad sam svladao sva slova.

				– Nama ti je uvijek hladno! – rekla je i obratila se čovjeku: – Drago, imamo gosta! – rekla mu je to kao 

				da me nije vidio. Bilo mi je neugodno, no trenutak kasnije i ona i on sjeli su preko puta mene otvorenih očiju u očekivanju priče.

				Ipak, nekoliko trenutaka vladala je čudna tišina.

				– Mladiću, mi čekamo! – rekao je starac i potap-šao staricu po leđima, a zatim prekrižio ruku preko ruke.

				– Ja sam Zrinko. – ponovio sam. – Bio sam na izletu sa školom i izgubio neki šal i tražio sam ga i tako. Zalutao sam. I onda… – ispričao sam im sve.

				Starac je dignuo ruke u zrak i pljesnuo, a potom zaklimao glavom čudeći se i spominjući sve anđele što su me spasili i doveli k njima.

				– O drago dijete, a od čega si tako sav mokar? – upitala je starica.

				– Pa valjda je prespavao na otvorenom! – odgovo-rio je starac ne čekajući moj odgovor. Razgledavao sam pomalo prostoriju. Nisam vidio ni televizor, ni radio. Sve je bilo tiho i samo se čulo blago i umirujuće pucketanje iz kamina. Nisam vidio nigdje ni mobitele. Kakav je to stol bez mobitela?! To je atrakcija! Na stolu je stajala samo plava vaza puna nekog suhog cvijeća i zdjela puna jabuka.

				– Pa zar još uvijek ima ljudi koji se ne služe tim stvarima? – pitao sam se u sebi, a onda sam vidio veliku vitrinu prepunu knjiga, toliko knjiga nije ima-la ni moja školska knjižnica, čini mi se. Knjige do stropa i drvene ljestve koje su bile dio gornje police, koje su valjda koristile da joj se može prići kao i knjigama na njoj.

				– Idemo sad polako. – rekla je starica. – Prvo ćemo te presvući u suho i osušiti tvoju odjeću, skuhati ti čaj, a sigurno si i gladan!

				Na te riječi želudac mi je skočio od veselja i isto-vremeno me još jače zabolio. Mogao sam se samo složiti kimanjem glave i reći:

				– Hvala.

				Nakon što sam se presvukao, najeo i popio litru čaja ponovno sam im ispričao kako je bilo. Ispričao sam im i kako me nakon svega bilo strah i pokucati na vrata, jer jedna nevolja veže drugu i ja sam kao u narodnim poslovicama bio živi dokaz, jer ona dva lika za koja sam čak u početku pomislio kako su moji spasitelji i kako mi je bilo drago da ih vidim nakon tolika lutanja, bila su sve samo ne spasitelji. Jedva sam izvukao živu glavu 

				Protekla dva dana svjedoci smo izuzetne rasprave, svađa i podijeljenosti oko toga treba li škola voditi đake na izlete, u kazališta te na bilo koja druga mjesta izvan škole. Zbog slučaja izgubljena dječaka Zrinka užarena rasprava prelila se baš na svaki portal, roditelji u komentarima imaju oprečna mišljenja i međusobno se svađaju. Čini se da je dugo razdoblje pandemije učinilo svoje. Ljudi se ni po kojem pitanju ne mogu složiti, a čini se da od toga najviše štete imaju upravo djeca.

			

		

		
			
				Portal „Paukova mreža“ o slučaju na društvenim mrežama:

				zakopavajući je sve dublje u živo blato. Tada još nisam bio ni svjestan u kakvim sam zločestim rukama bio. Moji su mi se domaćini također predstavili i ispalo je sasvim nevjerojatno kako sam, izgubivši šal, pronašao ljude koji su dio života brinuli o mom tati. Kad sam im pričao što sam sve prošao u zapravo malo vremena, istodobno su rukom prelazili preko čela, onako kako prelazimo kad želimo skinuti neku jezu s glave, ili vrata.

				– I tako ti nama veliš, Kortić… – starac je mahao glavom ne vjerujući. 

				– Ma jel ti to možeš zamisliti! – širila je ruke starica i nastavila: pa neka mi netko još veli da u životu postoji slučajnost! Dobro je što nad nama uvijek bdiju anđeli.

				Djed i mnogi mudri stariji, kao i sad ovo dvoje sta-raca koje sam tek upoznao u nevolji, vele da nema slu-čajnosti, pa ispada kako sam ovaj neugodni doživljaj trebao proživjeti da bih nešto izgubio, a nešto dobio. Kao da je stvar koju sam izgubio trebala otvoriti mjesta za ono što ću dobiti, a to su učitelji u mirovini Marija i Drago. Kad sam im rekao kako se prezivam i ispričao detalje, neko su vrijeme bili sumnjičavi ne vjerujući 

				kako se sve poklapa. Ipak, kad sam spomenuo da moj tata ima veliku opeklinu na desnoj ruci, a koju je, kako mi je pričao, zadobio u djetinjstvu kad se zapalio dom za nezbrinutu djecu u kojem je boravio, sumnje su nestale, teta Marija zaplakala, a do tada smrknuti striček Drago uhvatio se za glavu i dugo gledao u strop. Osjećao sam se u milosti, tako nekako povlašteno, a i prisno, pa sam ono da su starica i starac trenutno zaboravio i počeo ih zvati tetom i stričekom.

				– I nikad ti nije pričao o tome? – ispitivali su me, a ja sam malo bio i ljut na tatu što mi nikad nije pričao o njima, no s druge strane pokušavao sam shvatiti kako se nekad ljudi ne žele osvrtati na prošlost, osobito ako im u njoj većinu vremena nije bilo lijepo. Pa su čak u stanju prisiliti se zaboraviti i svijetle točke te prošlosti ako ih sama pomisao na prošlost rastužuje. Tako sam se i ja u tim trenucima pokušavao ne osvrtati na noć u kojoj me nevrijeme natjeralo u duplju i koju želim što prije zaboraviti. Osobito sam htio zaboraviti ona dva lika koji su me naganjali i utrpali u gepek, i tko zna što su mi namjeravali učini i kamo me baciti, u kakvu duboku jamu nakon što me zadave. Ili su mogli jed-nostavno upotrijebiti pištolj i lišiti me života. Ispalo 

				je da su se i oni tu našli ne slučajno, jer da me nisu odvukli do onog svog auta, ja ne bih možda nikada naišao na ovu kuću. 

				Pričali su mi ti dobri ljudi kako su radili u tom domu i kako su se posebno vezali uz mog tatu i postali mu udomiteljska obitelj. Pričali su mi kako je bio često tužan i nesretan i kako je teško biti sam bez rodite-lja, što su i oni osjetili jer teta Marija je bila odrasla u velikoj obitelji bez oca, a stari Drago također bez roditelja. Pričali su kako su odabrali svoja zanimanja baš zbog toga i sreli se i zaljubili i sve smo tako do kasno popodne pričali i zaboravili da bih se što prije trebao javiti doma. Ali kako?

				– Mi smo prije mirovine prodali svoj stan u gra-du i odlučili provesti ostatak života u prirodi. To smo si jako željeli, pa sad stvarno uživamo i ništa nam ne nedostaje. Kad se zaželimo ljudi, odemo do grada, ali se uvijek vratimo još zadovoljniji što smo odabrali život bez stresa u zelenilu i miru! – rekla je teta Marija i pogledala kroz prozor, a striček Drago i ja također. Na vidiku nije bilo žive duše, samo priroda, zelenilo, mir.

				– Problem je što bih se ja morao javiti doma! – rekao sam dajući im do znanja da postoji moguć-nost da me traže i da su zabrinuti i da je sve ovo jedan slučaj koji nisam planirao, ali eto, bilo se lako izgubiti u vlastitom gradu kad si ovisan o onome čemu se ispraznila baterija.

				– Joj da Marija, idemo brzo nazvati njegove! – rekao je starac i čekao da mu izrecitiram broj mobitela tate, mame, bake… hvatajući starinski telefon koji sam vidio samo na fotkama u starom bakinom albumu.

				Nisam znao baš ni jedan broj, ni jedan. Sve je to bilo zapisano u mom mobitelu, nisam pamtio, kad bih zvao stisnuo sam fotku mame ili tate u mobu i to bi bilo to. U glavi nisam imao baš ni jedan broj, osim svoj. Sad mi se to činilo tako čudno i nenormalno, a o tome nikad nisam razmišljao, nisam tome posvetio ni sekundu svojih misli.

				– Vi baš ne pratite vijesti, ne zanima vas što je novo? – morao sam ih pitati.

				– Ono što nas zanima to prije ili kasnije saznamo, ono na što ne možemo utjecati bolje da i ne znamo. Vjerovao ili ne, malo je toga nova u svim tim vijesti-ma, sve se ponavlja i sve je predvidljivo. Kad naiđe 

				oluja, dočekamo je, nikamo ne putujemo, a i kad odemo od kuće, znamo se vratiti i bez obzira na to što smo otišli iz grada, mi volimo i poznajemo svoj grad.

				Bio sam posramljen, s razlogom. Nije to bila na-mjera tete Marije, ali je stvarno bilo sramno i blesavo. Osjećao sam se kao patuljak u divovskoj šumi, ne znajući ništa, odnosno znajući mnoge bespotrebne stvari, a ono bitno ne!

				– Ništa Marija, onda ćemo zvati policiju! – rekao je striček Drago, na što je teta Marija rekla kako neće drame i kako će to opet biti vožnja poslije koje neću ništa više znati gdje sam i gdje sam zalutao i kamo se vraćam, već će oni mene lijepo vratiti doma. Naravno, onako kako oni to rade, pola pješice, pola javnim gradskim prijevozom. Svoju sam kućnu adresu znao, barem sam to znao od svih nepotrebnih znanja koje sam gutao. Kad me teta Marija pitala:

				– Znaš li adresu gdje stanuješ? – kao iz topa sam rekao adresu, a Drago se nasmijao i dometnuo:

				– Hvala Bogu barem nešto! 

				– Super, Drago – rekla je Marija – ionako već dugo nismo bili u gradu. Pokazat ćemo Zrinku putem grad, pa će tako drugi put moći i namjerno doći do nas, a ne 

				ovako nabasati! – i tu se nasmijala od srca, jer njima je stvarno bilo nepojmljivo izgubiti se u vlastitom gradu, a meni je tek sad došlo do glave kako ne želim ovako nezainteresirano živjeti i kako je bolje odabrati stvaran svijet od onoga koji ti skreće pozornost od bitnijih stvari. 

				Veliko mi je iznenađenje bilo kad je striček Drago otprilike izračunao koliko sam kilometara prošao od trenutka kad sam se odvojio od razreda. Čini mi se da je tome doprinos dalo i ono bježanje pred zlikovcima. Preznojim se kad se sjetim da sam pomislio prići im i nešto ih pitati prije nego li su me ščepali kao ovcu, jer tek kasnije sam saznao što su napravili i da je policija i njih tražila kao što je tražila i mene. No, za razliku od njih ja sam bio nenaoružan i sasvim bezopasan. Opasan samo za sebe. Tek sam kasnije saznao da je onaj treći glas zapravo bio glas policajca, no oni nisu znali da sam ja u gepeku i samo sklopivom kišobra-nu mogu zahvaliti što sam se spasio. Ili sam se ipak barem malo snašao ne pristajući se predati!

				I kao što je odlučeno, spremili smo se na put. Samo tridesetak kilometara za avanturu koju ću pamtiti 

				cijeloga života. Odmorio sam se i što je najbitnije najeo i napio finog čaja, a uz „polako“ tete Marije dodatno se dizala kosa svima koji su me tražili. Bilo je sjajno što je dan bio dug, jer ja sam siguran da bi me oni ostavili i na spavanju, pa bismo tek ujutro na put.

				Krenuli smo stazicom kroz koju sam već prošao, a onda skrenuli lijevo gdje je uredno bio zaboden znak stajališta busa. Naravno, da sam na svojem putu na-išao barem na jedan takav znak, bilo bi lako, no onda ne bih upoznao ove divne ljude. Teti Mariji i Dragi čini se da je bilo jako drago što me je sudbina poslala njima i što će ponovno vidjeti mog tatu.

				Putem mi je teta Marija pokazivala neke voćke koje je davno posadila, gdje se igrala kao mala, jer ispostavilo se da je kućica u kojoj sada žive bila pokraj nekadašnje vikendice njezinih roditelja, a koja se zbog starosti urušila. 

				Bus je stigao. Bio je poluprazan pa smo svi sjeli i vozili se nekih desetak stanica, a onda izašli na velikom tramvajskom okretištu. Cijelim sam putem gledao kroz prozor busa i pokušavao zapamtiti put. I Marica iz bajke je tako činila s mrvicama kruha koje su joj ptice, nažalost, pozobale, ali ja sam se sad 

				stvarno trudio pogledati malo oko sebe, zapamtiti što više i pitati kad mi se nešto pitalo.

				– Ovdje do danas skoro nitko nije živio, bus ide rijetko, a mladi bi svi u centar grada ili barem u grad, gužvu i gnjavažu. Nitko više ne pješači, svi su zaboravili hodati i stalno se nekud žure i jure automobilima. Pola života provode u kolonama, propuštaju pravi život! – pričala je teta Marija kad smo nizbrdicom napredovali prema prvom odredi-štu. Već pri izlasku iz busa bilo mi je jasno da smo u Dubravi, jer na pekarnici koju sam prvu ugledao pisalo je „Pekarnica Dubrava“. Otprilike sam na-badao gdje smo iako u Dubravi nikada nisam bio. Možda i jesam, ali kako bih se ja toga sjetio kad sam za vrijeme svih svojih kretanja buljio u mobitel. Na tramvaju u koji smo ušli pisalo je Črnomerec i meni je postalo toplo oko srca, skoro toplije nego kad vidim svoju Anu. Eh, a Ana, Ana, pa ja neću moći više od srama pred nju, smijat će mi se cijela škola. U trenutku sam ponovno pomislio kako bi bilo da se više nikad ne vratim doma i da me teta Marija i stric Drago lijepo udome i da do kraja života živim s njima u njihovoj kućici iz bajke.

				S obzirom na to da mi je pokojni mobitel sad čučao na dnu ruksaka, jer kad je teta Marija stavila sušiti moje hlače, ubacio sam ga u ruksak, gledao sam cijelim putem i lijevo i desno. Super je što nismo bili u „špici“, barem je tako rekao striček Drago i nije bilo gužve pa sam poput nekog turista razgledavao vlastiti grad. Od Dubrave do mjesta gdje smo čoporativno izašli iz busa nije bilo daleko, odmah sam prepoznao onaj stup ra-svjete pofarban u žirafu. Onda Maksimirska koja se ne nalazi samo uz zoološki, Vlaška, Trg, Ilica. Ono malo putnika u tramvaju čudilo se mojim pitanjima upu-ćenima teti Mariji, mojoj zainteresiranosti. Djelovao sam kao neki lik koji se vratio u svoju zemlju nakon sto godina izbivanja, a nije me bilo samo dan i pol. Dan i pol da shvatim neke bitne stvari.

				Na Črnomercu, na zadnjoj stanici, sišli smo. Teta Marija rekla je kako dugo nije bila na Črnomercu i kako je sve drugačije, pričala je što je nekad bilo ovdje i kako joj je žao što nisu uredili staru ciglanu koja je izgrađena davnih dana za potrebe obnove grada nakon potresa 1880.

				– Vi biste mogli biti vodič kroz Zagreb! – odušev-ljeno sam joj uzviknuo, na što mi je ona rekla kako se 

				njoj čini da sam upravo ja kandidat za takvo što, jer duboko vjeruje kako sad imam motivaciju proučiti svaki kutak svog grada.

				Nisam imao pojma da je moja fotka bila u novina-ma i po svim internetskim portalima, a i na policijskoj tražilici koju sam si poslije isprintao, uokvirio i stavio pokraj kreveta da me podsjeća na glupost. Bilo je skoro sigurno da me netko prepoznao na putu, jer kad smo stigli pred kuću, tamo su me svi dočekali. Scena je sličila sceni dočeka uspješnih sportaša nakon osvajanja medalje, samo što ja u rukama nisam imao medalju, tek svoj stari ruksak i neutješno crknuti mobitel.

				Mama me grlila i plakala, tata sa strane vrtio gla-vom ulijevo i udesno, učiteljica tapšala po leđima, cijeli razred pjevao hura-hura, susjedi su se poredali u grupicama, a na kraju mi je prišla Ana i rekla kratko: – Baš mi je drago što si se vratio! 

				Meni je to toliko značilo. Imao sam osjećaj da sam na petnaestom nebu i nekako mi se onaj sram topio kao putar na vrućoj tavi.

				– Svakome se moglo dogoditi! – rekla je razredni-ca iako je prošla paklene sate, jer svi su upravo nju 

				optuživali da nas nije dobro čuvala. Mislim da sam joj vidio i sijede u kosi.

				Nakon svega, prišao mi je jedan od dvojice poli-cajaca i uručio ipak neku vrstu medalje. U rukama je držao moj žuti šal zbog kojeg se sve ovo i dogodilo. Eh, u tom sam trenutku proplakao i pokušavao nekako sakriti lice od svih. Teško.

				Baka je s prozora zvala sve na pitu od jabuka, jer doista se ispostavilo da me već na početku tram-vajske vožnje prepoznao neki mladić koji je odmah javio policiji moju lokaciju i da su vidjevši me u tramvaju obaviješteni svi lokalni policajci da me pomno prate sumnjajući i u mogućnost otmice od strane tete Marije i stričeka Drage. Sve su mogućno-sti bile u igri, a ja eto konačno doma. Od jutra kad smo krenuli na izlet do sada činilo mi se kao da sam proživio cijeli život.

				Uz bakinu pitu i kavu, tata i njegovi davni odga-jatelji, nakon što su se neko vrijeme grlili i plakali, prisjećali su se uspomena i odlučili kako više nikad neće prekinuti vezu.

				I na kraju, dobra vijest! Dječak Zrinko sretno se vratio kući na radost i veselje svojih roditelja i cijele svoje škole i svog kvarta. O detaljima kasnije…

				Pomaknite da biste vidjeli pojedinosti

				Zagreb: sretna vijest za zagrebačku obitelj

			

		

		
			
				Zagreb: sretna vijest za zagrebačku obitelj

				Zagreb: Dječak Zrinko vratio se kući

			

		

		
			
				Zagreb: Zrinkova majka u suzamama radosnicama

				Eh, koliko je tih detalja bilo. Taman pred proljetne praznike moja je avantura bila tema svih priča, a na inicijativu ravnateljice škole od te godine škola je dogovorila putovanje „Zrinkov put“ u kojem ovaj put učenici neće ići gledati zatočene životinjice u zoološkom, već će ići putem kojim sam se vraćao doma, a svaki će puta jedna učenica ili učenik biti 

				odabrani da glume vodiče i pokazuju ostalima grad. Glume! Zapravo, to nije bila gluma, to je bilo profesionalno vođenje gradom i postalo je strašno popularno upoznavati sve kvartove. Na satovima razredne zajednice uveli smo razgovor o tome u kojem smo kvartu vikendom bili s roditeljima, u kojem kvartu baka i djed, ujaci, tete, u kojem kvartu stanuju naši prijatelji, upoznavali smo povijest kvarta, ljude koji su živjeli u njemu, osobito poznate. Svima je to bilo jako interesantno i u razredu se nije čula ni muha, jer kad je đacima nešto zanimljivo, oni su bubice. Najuspješniji u vođenju gradom na kraju školske godine dobivali bi „povelju žutog šala prvog reda“ i baš pravi pleteni šal, a isplela ga je grupa „Opleti brige“ koja je bila podjednako aktivna kao i grupa „Čitaj knjige“. Razrednica je nosila s ponosom sijede i dogovorila s ravnateljicom još mnogo grupa koje su nas 

				vraćale u život. Naravno, jedna od njih bila je „Što se tamo kuha?“. Sve grupe bile su sjajno popunjene i rijetkima bi palo na pamet poslije škole gubiti vrijeme na bezvezno surfanje ekranom. Svi smo se bolje upoznali, a i upoznali grad u kojem živimo. Činilo se, ne samo meni, da u školi, a i izvan škole stanuje više smijeha. Čak su i stariji, uključujući roditelje, bili češće nasmijani i nisu više gledali u pod kad bi prolazili ulicom. Šetali bi se uzdignute glave veselo očekujući neki susret.

				A mobiteli!? Od moje avanture svi smo mi drugačije gledali na te sprave i služili se njima u korisne svrhe. Dakle, oni su nama bili sluge, a ne mi njima. Dobro sad, naravno da smo se na njima igrali i gledali videa, ali nikad pod školskim satima i u vožnji. Nitko od nas više u vožnji nije htio biti vreća krumpira koja bulji u ekran od točke A do točke B. A i pješačenje je postalo totalna fora!

				Silvija Šesto rođena je 1962. u Zagrebu gdje je diplomirala filozofiju i književnost. Pisanjem se bavi od srednje škole. Objavila je podosta proze i poezije za „odrasle“, te joj je izvedeno petnaestak radiodrama, a nešto je i izvedeno na daskama koje su joj usput ispale iz glave (predstave Zelenkapica, Ping-pong, Bum Tomica, Vanda, Debela, Deveta ovčica, Tko je ubio Pašteticu…). Za djecu i mlade (a i njihove starce!) objavila je romane Vanda, Debela, Tko je ubio Pašteticu, Zezomljani, Pa to je ljubav, Leon Napoleon, zbirku priča Ružičasta sanjarica, igrokaze Pričalica, serijal priča Bum Tomica 1, 2, 3 i 4 i još, još mnogo toga. Pet njezinih naslova za djecu uvršteno je u lektiru za osnovnu školu (Bum Tomica 1 i 2, Debela, Vanda i Tko je ubio Pašteticu).

			

		

		
			
				Ana Vujasić ilustratorica je i dizajnerica rođena 1992. u Zagrebu. Diplomirala je Vizualne komunikacije na Studiju dizajna. ilustrirala je nekoliko knjiga za djecu (Abeceda, Rosica i Fazan, Pauline mačke, Baton i Roni, Ti divni Zagrepčani). NJEZINE ilustracije krase brojne naslovnice romana za djecu i odrasle. Živi u kućici na rubu maksimirske šume. 

